title: Taiteen historia

text: Värejä alettiin ymmärtää tieteellisesti vasta 1672 Isaac Newtonin havaintojen ja väriteorian myötä. Tällä oli taiteilijoihin kuitenkin vain vähäinen vaikutus, sillä he olivat aina oppineet omien havaintojensa kautta sen, millaisia värivaikutuksia oli eri tekniikoilla mahdollista saada aikaan.


title: Taiteen historia

text: Ennen 1400-lukua valtaosa maailman maalauksista oli tehty korostamalla ääriviivoja, jollaisia luonnossa ei tavata. Öljyvärien kehittymisen myötä eurooppalaiset taiteilijat alkoivat kuitenkin suosia niin sanottua maalauksellista tekniikkaa, jossa muodot hahmotellaan värein ilman ääriviivoja. Samalla ryhdyttiin tekemään ero hajataittoisen päivänvalon ja heijastusvärien välillä. Ilmaperspektiivin avulla alettiin ilmaista etäisyyksiä värikontrasteja heikentämällä ja värisävyjä asteittain muuttamalla. Länsimaisessa taiteessa alkoi vallita todellisuudentunnun tavoittelu, josta luovuttiin vasta 1800-luvulla. Ranskalaiset impressionistit kyseenalaistivat 1850-luvulla käsityksen perinteisten värinkäsittelytaitojen kyvyn jäljitellä näköhavaintoa ja yrittivät jäljentää vain omat optiset havaintonsa. Värien ilmaisuvoimaa korostivat paljon esimerkiksi Vincent van Gogh ja Wassily Kandinsky, ja toisen maailmansodan jälkeen etenkin yhdysvaltalaiset taiteilijat luopuivat figuratiivisen esittävyyden lisäksi jopa muodoista.


title: Taiteen historia

text: Tärkeimpiä taidesuuntauksia Euroopassa keskiajalta uudelle ajalle:


title: Taiteen historia

text: Tärkeimpiä taidesuuntauksia länsimaissa 1900-luvulta alkaen:


title: Immortal (AlterBeastin albumi)

text: Immortal on yhdysvaltalaisen teknisen death metalin yhtyeen AlterBeastin esikoisalbumi. Se julkaistiin 18. maaliskuuta 2014 levymerkillä Unique Leader Records.


title: Mainoselokuva

text: Mainoselokuva on mainontaa liikkuvan kuvan ja useimmiten myös äänen avulla. Mainoselokuvien perinteisin esityspaikka on elokuvateatteri, mutta laajimpaan käyttöön mainoselokuvat pääsivät televisiomainonnan myötä. Nykyisin mainoselokuvat ovat yhä useammin osa internetissä tapahtuvaa verkkomainontaa, ja monet mainoselokuvat ovat katsottavissa milloin tahansa esimerkiksi YouTubessa. Muita mainoselokuvan esitystapoja ovat myymälöiden kuvaruudut ("myymälämainonta"), ja nykyisin myös ulkona sijaitsevat näyttötaulut ("ulkomainonta").


title: Mainoselokuva

text: Mainoselokuva pyrkii hyvin tehokkaaseen kerrontaan, jossa se puhuu suoraan katsojalle ja on suhteellisen helposti ymmärrettävää ja viihdyttävää katseltavaa. Usein idea onkin jotain liioiteltua, yllättävää tai dramaattista. Mainoselokuvan teossa pyritään siihen, että tarinan ”sankari” on mainostettava tuote tai asia.


title: Mainoselokuva

text: Mainoselokuvia kutsutaan ammattikielessä usein nimellä "spotti" tai "tv-spotti", vaikka oikeastaan spotti-sana (, suom. 'läiskä, pilkku') tarkoittaa varsinaisesti televisiomainoksen yhtä esityskertaa tietyllä kanavalla, tiettynä päivänä, tiettynä kellonaikana ja tietyn tv-ohjelman yhteydessä.


title: Mainoselokuva

text: Pitkien näytelmäelokuvien tavoin mainoselokuville on vakiintunut tiettyjä rakennetyyppejä ja tyylilajeja, joilla mainossanoma pyritään esittämään mahdollisimman tehokkaasti:


title: Mainoselokuva

text: Elokuvahistorioitsija Kari Uusitalon mukaan ensimmäiset suomalaiset mainoselokuvat olivat turkulaisen Lahyn-Filmi-nimisen yhtiön humoristiset piirretyt mainosfilmit, joita esitettiin teatterinäytöksissä 1920-luvulla ja 1930-luvun alussa. Vuoden 1933 veronalennuselokuvalain myötä elokuvaesityksille määrättyä leimaveroa voitiin vähentää esittämällä näytöksissä valistavia tai uutisluontoisia lyhytelokuvia, ei kuitenkaan mainoksia. Näin mainoselokuva alkoi erottua omaksi lyhytelokuvamuodokseen, mutta vähäisiä mainoselokuvia 1930-luvulla tuottivat yleensä samat yhtiöt kuin veronalennuslyhytelokuviakin. Veli Tamminen perusti 1938 Elokuvamainostoimisto Oy Tamkon, joka oli tiettävästi ensimmäinen nimenomaan mainoselokuviin erikoistunut suomalaisyritys. Se toimi läpi hiljaiset sotavuodet vuoteen 1946 asti. Vuonna 1945 markkinoille tuli Finlandia-Kuva Oy ”alkupaloiksi” kutsumine mainossikermineen, ja vuonna 1948 perusti Felix Forsman oman Felix-Filminsä, joka tuotti tiettävästi ensimmäisen värillisen mainoselokuvan Fazerille 1950. Se kuvattiin Gevacolor-filmille, jonka värintoistoa pidettiin kuitenkin niin keinotekoisena että valtaosa 1950-luvun alkupuolen elokuvamainonnasta oli yhä mustavalkoista. Vuonna 1956 alettiin saada Kodakin parempaa Eastmancolor-filmiä, joka valtasi pian mainoselokuvamarkkinat. Televisiovastaanottimien yleistyminen aiheutti sen, että teatterissa värillisenä nähdyt mainoselokuvat esitettiin televisiossa mustavalkoisina versioina ja televisiota varten alettiin tuottaa myös täysin omia mustavalkoisia mainosfilmejä. Kotitelevisioiden myötä elokuvateatterien kävijämäärät romahtivat 1960-luvun alkuvuosina, ja samalla myös teattereissa esitettävän mainonnan määrä.


title: Mainoselokuva

text: 1950-luvun loppupuolella syntyi uusia mainoselokuvayhtiöitä kuten Pekka Kotkavuoren johtama, Finlandia-Kuvan toimintaa jatkanut Filmitalo Oy sekä Fennada-Filmistä erotettu Fennada-Filmi Junior. Filmitalon tekijäkaartiin kuuluivat mainosmusiikkia paljon tehnyt Kalle Kaartinen sekä ohjaajat Veikko Äikäs ja Hans Haataja. Fennadalle mainoselokuvia tekivät muun muassa Unto Kumpulainen ja Esko Töyri. Yhdysvaltalainen Robert Balser tuli vuonna 1960 perustamaan Fennadaan animaatio-osastoa, jossa piirrettyjä mainospaloja tekivät muun muassa Sauli Rantamäki ja Martti Utriainen.


title: Mainoselokuva

text: 1960-luvun alkuvuosina Suomessa tehtiin vuosittain noin 750 mainoselokuvaa. Televisiomainonnassa toinen tapa mainoselokuvien ohella olivat sponsoroidut televisio-ohjelmat kuten Sunnuntain kahvikonsertti.


title: Mainoselokuva

text: Suomalaisia mainoselokuvia on arvioitu ja palkittu ainakin seuraavannimisissä kilpailuissa eri aikoina:


title: Viipurin Reipas (jääkiekko)

text: Viipurin Reipas on vuonna 1891 perustettu viipurilainen urheiluseura. Reippaassa harrastettiin monia urheilulajeja, joista voimistelu oli seuran alkuperäinen laji. 1910-luvulle tultaessa seurassa kasvoi myös palloilulajien harrastus. Kesäisin Reippaassa pelattiin jalkapalloa ja talvisin jääpalloa. Kummassakaan lajissa Reipas ei yltänyt Suomen terävimpään kärkeen ja vuonna 1928 Reippaassa kokeiltiin myös Suomeen rantautunutta uutta lajia, jääkiekkoa.


title: Viipurin Reipas (jääkiekko)

text: Reipas oli yksi niistä kuudesta seurasta, jotka osallistuivat ensimmäisiin Jääkiekon Suomenmestaruuskilpailuihin vuonna 1928.


title: Viipurin Reipas (jääkiekko)

text: Ensimmäisessä ottelussaan Reipas voitti Helsingin Jalkapalloklubin maalein 4-3. Toisessa ottelussa Reipas voitti Tampereen Palloilijat maalein 2-1, ja voitollaan Reipas eteni loppuotteluun Kronohagens IF:ää vastaan. Loppuottelussa Reipas oli parempi maalein 5-1, ja viipurilaiset voittivat näin ensimmäisen jääkiekon SM-kilpailun. Reippaan mestarijoukkue koostui jääpalloilijoista, joista monet edustivat Viipurin Palloseuran jääpallomiehistöä.


title: Viipurin Reipas (jääkiekko)

text: Vuoden 1928 SM-kulta jäi Viipurin Reippaan viimeiseksi mitaliksi. Seuraavana kautena vuonna 1929 se putosi ensimmäisellä kierroksella hävittyään paikalliskilpailija ViPS:lle, johon olivat siirtyneet myös monet edellisen kauden mestarijoukkueen pelaajista. Vuoden 1929 jälkeen Reipas ei enää osallistunut jääkiekon SM-kilpailuihin. Vuoden 1932 kilpailuihin se ilmoittautui, mutta luovutti ottelunsa.


title: Viipurin Reipas (jääkiekko)

text: Reippaan kultamitali on myös ainoa viipurilaisseurojen voittama jääkiekon SM-mitali. Sodan jälkeen Viipurin Reippaan seurayhteisö evakuoitui Lahteen, missä se jatkoi toimintaansa Lahden Reippaan nimellä.


title: Paavo E. Kauppinen

text: Paavo Erik Olavi Kauppinen (29. kesäkuuta 1911 Tampere – 28. helmikuuta 2004 Helsinki) oli suomalainen merikapteeni ja filosofian sekä yhteiskuntatieteiden tohtori.


title: Paavo E. Kauppinen

text: Kauppinen kävi ennen sotia keskikoulun ja suoritti yliperämieskurssin. Talvisodan aikana hän aloitti opinnot Yhteiskunnallisessa korkeakoulussa ja sotien aiheuttaman viivästyksen jälkeen hän valmistui yhteiskuntatieteiden maisteriksi 1954. Jatko-opinnot Kauppinen aloitti jäätyään eläkkeelle. Hänestä tuli vuonna 1992 81-vuotiaana Tampereen yliopiston historian vanhin väitellyt tohtori.


title: Paavo E. Kauppinen

text: Kielitieteen puolella Kauppinen pyrki osoittamaan suomen kielen ja kelttiläisten kielten välisen sukulaisuuden olemassaolon.


title: Carlos Mastropietro

text: Carlos Mastropietro (s. 1958 Buenos Aires) on argentiinalainen säveltäjä.


title: Carlos Mastropietro

text: Mastropietro opiskeli sävellystä Mariano Etkinin, Gerardo Gandinin ja Manuel Juárezin johdolla La Platan kansallisessa yliopistossa, josta hän valmistui vuonna 1987. Hän sai myöhemmin sävellysopetusta myös Nicolaus A. Huberilta lyhyessä seminaarissa Montevideossa 1993 ja Coriún Aharoniánilta laajemmassa seminaarissa Buenos Airesissa 1994.


title: Carlos Mastropietro

text: Mastropietro on saanut lukuisia palkintoja ja tunnustuksia eri maissa. Hänen teoksiaan on esitetty Argentiinassa, Chilessä, Kolumbiassa, Ranskassa, Saksassa, Perussa, Sveitsissä, Uruguayssa ja Yhdysvalloissa. Hän on 1990-luvulta asti opettanut sävellystä ja orkestraatiota La Platan kansallisessa yliopistossa.


title: Baptista de Andrade -luokka

text: Baptista de Andrade -luokka on Portugalin laivaston neljän 1970-luvun alussa valmistetun aluksen muodostama korvettiluokka. Luokka oli paranneltu versio edeltäneestä João Coutinho -luokasta.


title: Kolokol-1

text: Kolokol-1 (ven: Колокол, suomeksi ""kello"") on Venäjällä käytettävä sotilaskemikaali. Se on taistelukaasu, jonka tarkoitus on saattaa kohdehenkilöt tajuttomiksi.


title: Kolokol-1

text: Kaasua levitetään tilaan, jossa vaarattomiksi tehtävät henkilöt sijaitsevat. He menettävät tajuntansa "muutamissa" sekunneissa hengitettyään kaasua, ja pysyvät tajuttomana "muutamia" tunteja. Kaasu on hengenvaarallista, jos tainnutettua henkilöä ei saateta nopeasti raittiiseen ilmaan ja annostella naloksonia tai naltreksonia, jotka kumoavat opioidien vaikutuksen.


title: Kolokol-1

text: Kaasun tarkka koostumus on vain venäläisten viranomaisten tiedossa, mutta sen epäillään sisältävän karfentaniilia tai vastaavaa erittäin nopeavaikutteista ja voimakasta opioidia, kuten 3-metyylifentanyylia liuotettuna halotaaniin.


title: Kolokol-1

text: Kolokol-1 -kaasua käytettiin Moskovan teatterikaappauksessa vastarinnan murtamiseen.


title: Lauri T. Pikkusaari

text: Lauri Taneli Pikkusaari (13. marraskuuta 1911 – kesäkuussa 1965) oli suomalainen pastori ja kielitieteen harrastaja.


title: Lauri T. Pikkusaari

text: Suomessa Pikkusaari oli apupappina Nurmossa vuonna 1937. Pikkusaari toimi vuodesta 1938 lähtien Kanadassa suomalaisten luterilaisten seurakuntien pappina ensin Timmins-South Porcupinessa ja huhtikuusta 1943 alkaen Copper Cliffissa Ontariossa. Vuosina 1958-1964 hän oli Mission United Lutheran Churchin pastorina Pelkiessa Michiganissa.


title: Lauri T. Pikkusaari

text: Nimellä "Lauri T. Pikkusaari":


title: Sacrifice

text: Sacrifice voi tarkoittaa:


title: Minä, Zlatan Ibrahimović

text: Minä, Zlatan Ibrahimović on jalkapalloilija Zlatan Ibrahimovićin omaelämäkerta, jonka hän on tehnyt kirjailija David Lagercrantzin kanssa. Teos ilmestyi vuonna 2011.


title: Minä, Zlatan Ibrahimović

text: Kirjassa Ruotsin tunnetuin joukkueurheilija Ibrahimović kertoo lapsuudestaan, peliurastaan, perheestään ja valmentajistaan. Kirja julkaistiin WSOYn kustantamana Suomessa vuonna 2011 ja se oli suuri myyntimenestys sekä Suomessa että Ruotsissa.


title: Andrejs Krūkliņš

text: Andrejs Krūkliņš (10. tammikuuta 1891) oli latvialainen urheilija. Hän kilpaili vuoden 1912 kesäolympialaisissa Venäjän edustajana. Hän sijoittui viidenneksi 1500 metrin juoksun semifinaalissa karsiutuen finaalista. Hän myös osallistui maratoniin, mutta ei juossut loppuun asti. Krūkliņš kuoli 110-vuotiaana vuonna 2001.


title: Luke Perry (lentopalloilija)

text: Luke Perry (s. 20. marraskuuta 1995 Murdoch, Australia) on australialainen lentopalloilija, joka edustaa Suomen Mestaruusliigassa pelaavaa Perungan Poikia eli Team Lakkapäätä. 180-senttinen ja 75-kiloinen Perry on pelipaikaltaan libero.


title: Luke Perry (lentopalloilija)

text: Perry kuuluu myös Australian lentopallomaajoukkueeseen, jossa hän on pelannut vuodesta 2012 asti. Hän oli joukkueen ykköslibero vuoden 2014 MM-kisoissa, jonne Australia selviytyi voittamalla MM-karsintaturnauksen. Hän siirtyi Perungan Poikiin Australian pääsarjan Australian Institute of Sportista. Maajoukkueessa Perryn pelinumero on 11.


title: Luke Perry (täsmennyssivu)

text: Luke Perry on seuraavien henkilöiden nimi:


title: Tuulikki Korpinen

text: Tuulikki Korpinen on suomalainen lehtori ja kielitieteen sekä Kalevalan tutkija.


title: Tuulikki Korpinen

text: Korpinen toimi äidinkielen opettajana Heinolan yhteislyseossa. Hän on julkaissut Kalevalaa ja suomen kielen ja indo-eurooppalaisten kielten suhteita käsitteleviä teoksia.


title: Tuulikki Korpinen

text: Korpinen asui vuosina 1939–1946 Japanissa. Hänen lähetystyöntekijänä toiminut miehensä kuoli Japanissa 1939 ja Korpinen joutui toisen maailmansodan puhkeamisen vuoksi jäämään Japaniin. Hän pääsi palaamaan Suomeen vasta 1946 ja kirjoitti Japanissa viettämistään vuosista kirjan "Seitsemän vuotta sotaisessa Japanissa".


title: Zhu Lin (tennispelaaja)

text: Zhu Lin (s. 28. tammikuuta 1994) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 102 lokakuussa 2018. Hän on voittanut urallaan kuusi ITF-turnausta kaksinpelissä.


title: Zhu Lin (tennispelaaja)

text: Zhu pelasi WTA 125 -turnauksen pääsarjassa ensimmäisen kerran Nanchangissa heinäkuussa 2014. Hän voitti ensimmäisellä kierroksella Jang Su-jeongin, mutta hävisi toisella kierroksella Misaki Doille. Elokuussa hän karsi pääsystä Yhdysvaltain avointen pääsarjaan. Hän selvitti tiensä karsintojen kolmannelle kierrokselle, jossa hävisi Zheng Saisaita vastaan. Suzhoun WTA 125 -turnauksessa hän hävisi ensimmäisellä kierroksella Kateryna Kozlovalle. Hongkongin 250 000 dollarin WTA-turnauksessa Zhu eteni toiselle kierrokselle voitettuaan Kristýna Plíškován. Kantonn 500 000 dollarin turnauksessa hän voitti Roberta Vincin ensimmäisellä kierroksella, kunnes hävisi toisella kierroksella Hsieh Su-weille.


title: Akaga

text: Akaga ("Акага") on bulgarialainen yhtye, joka aloitti toimintansa vuonna 1992. Yhtyeen perusti joukko Bulgarian musiikkiakatemian opiskelijoita ja se on nykyään yksi Bulgarian suosituimmista yhtyeistä. Se on saanut suurta suosiota varsinkin Baltian maissa ja Pohjoismaissa. "Akagan" kokoonpano soittaa fuusiojazzia, funkia, folklorea, reggaeta, soulia ja hip hopia. Yhtye on julkaissut urallaan yhteensä kuusi albumia.


title: Sinikka Langeland

text: Anne Sinikka Langeland (s. 13. tammikuuta 1961) on norjalainen muusikko, jonka soitin on kantele. Hänet on palkittu muun muassa vuonna 1996 Finnskogpris-palkinnolla suomalaismetsien kulttuuriperinteen vaalimisesta ja vuonna 2012 Norjan Sibelius-seuran Sibelius-palkinnolla. Hän asuu Gruen kunnassa Hedmarkin läänissä.


title: Jānis Petraškevičs

text: Jānis Petraškevičs (s. 10. helmikuuta 1978 Riika) on latvialainen säveltäjä.


title: Jānis Petraškevičs

text: Petraškevičs opiskeli aluksi viulunsoittoa Riian Emīls Dārziņš -musiikkikoulussa; tämän jälkeen hän sai siellä sävellysopetusta Gederts Ramansilta (1994–96). Hän jatkoi sävellysopintojaan Pēteris Plakidisin johdolla Latvian Jāzeps Vītols -musiikkiakatemiassa vuosina 1996–2003. Lisäksi Petraškevičs opiskeli Ruotsissa Tukholman kuninkaallisessa musiikkikorkeakoulussa (1998–99, opettajana Sven-David Sandström) ja Göteborgin yliopistossa (2004–07, opettajana Ole Lützow-Holm). Vuonna 2007 hän aloitti tohtorin väitöskirjan tekemisen musiikkitieteestä Vītols-musiikkiakatemiassa.


title: Jānis Petraškevičs

text: Petraškevičsin musiikkia on esitetty Latvian ja Ruotsin lisäksi myös Itävallassa, Belgiassa, Kanadassa, Ranskassa, Saksassa, Italiassa, Japanissa, Liettuassa, Alankomaissa, Puolassa ja Sveitsissä. Teosten esityksiä on pidetty sellaisissa tapahtumissa kuin Venetsian biennaalissa (2008), ISCM:n maailman musiikkipäivillä (2008), Musica Viva -konserttisarjassa Münchenissä (2012) ja Warszawska Jesień (Varsovan syksy) -festivaalissa (2013).


title: Jānis Petraškevičs

text: Petraškevičs on myös kirjoittanut artikkeleita lehtiin ja luennoinut Vītols-akatemiassa.


title: Helmi Poukka

text: Helmi Poukka on suomalainen kielitieteen tutkija.


title: Helmi Poukka

text: Poukka esitti teoksessaan "Alkukotimme on Egypti" että suomen suvun alkukoti on sijainnut Egyptissä. Tähän tulokseen hän tuli vertailtuaan muinaista egyptin kieltä suomensukuisiin kieliin. Nykyinen kielten tutkimus ei kuitenkaan tue tätä teoriaa. Poukan tutkimusta onkin verrattu Sigurd Wettenhovi-Aspan vastaaviin teorioihin.


title: Pimeä onni

text: Pimeä onni on laulajien Samuli Edelmannin ja Jipun duettoalbumi. Se julkaistiin marraskuussa 2010 levymerkillä Warner Music. Albumi debytoi Suomen virallisen listan sijalla 17.


title: TrrTrrTrr

text: TrrTrrTrr on suomalainen pop rock-yhtye. Se perustettiin Paraisilla vuonna 2002. Idea yhtyeen perustamiseen lähti sen kotipaikkakunnan baarien sulkemisaikojen jälkeisten merkittävien juhlistamisten puutteesta. Yhtye soittaa pääosin cover-versioita lukuisista 1980-luvulta peräisin olevista pop rock -kappaleista.


title: Perhe (hiukkasfysiikka)

text: Hiukkasfysiikan standardimalliin kuuluu kolme aineen perhettä, joista jokainen sisältää kaksi kvarkkia (ylöstyypin ja alastyypin) ja kaksi leptonia (varattu ja varaukseton). Jokaisen perheen samantyyppisiin hiukkasiin vaikuttavat samat perusvuorovaikutukset, mutta niiden massat eroavat toisistaan.


title: Perhe (hiukkasfysiikka)

text: Jokaisen korkeampaan perheeseen kuuluvan hiukkasen massa on suurempi kuin sen alempaan perheeseen kuuluvan vastineen. Mahdollisena poikkeuksena tähän sääntöön ovat neutriinot, joiden massoja ei ole mitattu kokeellisesti (neutriinoilla tiedetään olevan pieni, mutta nollasta poikkeava massa). Esimerkiksi ensimmäisen sukupolven elektronin massa on vain 0,511 MeV/"c", toisen sukupolven myonin massa on 106 MeV/"c" ja kolmannen sukupolven taun massa on 1 777 MeV/"c", mikä on lähes kaksi kertaa protonin massa. Korkeampien perheiden hiukkaset hajoavat alempien perheiden hiukkasiksi, ja maailmankaikkeuden vakaa aine koostuukin yksinomaan ensimmäisen perheen hiukkasista. Korkeampien perheiden hiukkasia tavataan vain erittäin korkeaenergiaisissa ympäristöissä, kuten kosmisissa säteissä ja hiukkaskiihdyttimissä.


title: Live in Europe (Piirpauken albumi)

text: Live in Europe on vuonna 1983 ilmestynyt Piirpauke-yhtyeen kolmas livealbumi. Se on äänitetty toukokuun 1982 ja helmikuun 1983 välisenä aikana kuudessa eri konsertissa Suomessa, Ruotsissa, Tanskassa ja Länsi-Saksassa. Keski-Euroopassa levyn julkaisi saksalainen Jaro Medien ja CD-muodossa Warner Music Finland vuonna 2002.


title: Arvo Kytölä

text: Arvo Johannes Kytölä (vuoteen 1929 "Mäkinen", ) oli hämäläinen museo- ja kotiseutualan vaikuttaja. Kasvattiperheessä lapsuutensa viettänyt Kytölä kävi Jokioisten Pienviljelijäkoulun 1927 ja osallistui sekä talvi- että jatkosotaan.


title: Arvo Kytölä

text: Hän avioitui Liisa Pourun kanssa 1942, joka kuoli 1948, avioliitosta syntyi yksi poika.Kytölä on puolisoineen haudattu Urjalan sakariston hautausmaalle.


title: Arvo Kytölä

text:
Hämeen Heimoliiton museoneuvojana Kytölä oli vuodesta 1961 aina eläkepäiviinsä saakka. Kytölä opasti Hämeen paikallismuseoita ja suoritti niissä museotarkastuksia, sekä myös perusti useita kirkko- ja pitäjämuseoita. Hänen omasta mielestään merkittävin työnsä oli Ikaalan Isotalon museo Urjalassa. Kaikkiaan Kytölä on perustanut tai uudelleen
järjestänyt noin 40 museota.


title: Arvo Kytölä

text:
Kytölä osallistui moniin kotiseudullisiin elokuviin avustajana, asiantuntijana ja
kirjoittajana. Hän esiintyi myös näyttelijänä muutamissa TV-elokuvissa. Hänen kertomuksiaan on nauhoitettu arkistoihin toistakymmentä tuntia.


title: Arvo Kytölä

text: Kytölä oli lyhyen aikaa Lapuan liikkeen alaosaston Suomen lukon jäsenhankkija 1930-luvun alkupuolella. Liikkeen lakkauttamisen jälkeen hän toimi IKL:n nuorisojaoston Sinimustissa. Kun Etelä-Hämeen IKL:n neuvottelupäivät pidettiin Urjalassa vuonna 1936, Kytölä oli mukana toiminnassa propagandapäällikkönä. Hän järjesti marssin Huhdista Laukeelaan jumalanpalvelukseen ja sai siitä 10 päiväsakon tuomion, koska marssijoilla oli ollut kiellettyjä poliittisia tunnuksia. Kirkossa saarnasi sinimustien johtaja kansanedustaja Elias Simojoki.


title: Arvo Kytölä

text: Neljä päivää Urjalan tapahtuman jälkeen Kytölä osallistui kolmen muun urjalalaisen kanssa Akateemisen Karjala-Seuran valtakunnalliseen tilaisuuteen Uudella ylioppilastalolla Helsingissä. Seuraavana päivänä Kytölä otti osaa 600 muun osallistujan kanssa oikeistoradikaalien yhteiseen juhlamarssiin Senaatintorilta Rautatientorille, josta oli edelleen autokuljetus Malmin hautausmaalle, jossa oli seppeleenlasku Bobi Sivénin haudalle.


title: Arvo Kytölä

text: Arvo Kytölä on kirjoittanut useita museo-oppaita. Lisäksi hänen kirjalliseen tuotantoonsa kuuluu näytelmä ja artikkeleita eri julkaisuissa:


title: Arvo Kytölä

text: Kytölä valittiin vuonna 1942 Lounais-Hämeen Kotiseutu- ja Museoyhdistyksen hallitukseen, missä tehtävässä hän toimi yli 20 vuotta.


title: Arvo Kytölä

text:
Vuonna 1956 Kytölä sai Kotiseutuliiton Kunniapalkinnon, 1962 Suomen Kulttuurirahaston apurahan, 1970 Emil Aaltosen säätiön apurahan, 1971 Esko Aaltosen muistorahaston apurahan ja 1973 Nuoren Voiman liiton kultaisen ansiomerkin.
Vuonna 1972 hänelle myönnettiin intendentin arvonimi. Talvisodassa hän oli Summan taistelussa ja sai siitä Summan ristin. Jatkosodassa hänelle myönnettiin vapaudenmitali ja hänet ylennettiin ylikersantiksi. Suojeluskunnan valistusaliupseerin tehtävässä hän sai järjestön kunniamerkin.


title: Valokuvien vangit

text: Valokuvien vangit ("Shooting the Past") on brittiläinen television minisarja, joka ensiesitettiin BBC Two -kanavalla vuonna 1999. Sarjan on käsikirjoittanut ja ohjannut Stephen Poliakoff ja sen pääosissa, sulkemisuhan alle joutuvan vanhan valokuva-arkiston työntekijöinä esiintyvät Timothy Spall ja Lindsay Duncan. Royal Television Society valitsi sen vuoden parhaaksi draamasarjaksi, ja se sai myös Prix Italia -palkinnon.


title: Valokuvien vangit

text: Lontoolainen, valtavaa historiallista valokuvakokoelmaa hallinnoiva Fallon Photo Library joutuu sulkemisuhan alle, kun amerikkalainen yhtiö ostaa sen rakennuksen muuttaakseen sen bisneskouluksi. Tästä on informoitu yhtä arkiston työntekijää, Oswaldia (Spall), mutta tämä ei ole uskaltanut kertoa asiasta kollegoilleen. Amerikkalaiset saapuvat paikalle ja huomaavat, ettei rakennusta olekaan tyhjennetty sopimuksen mukaisesti. Yhtiön pääjohtaja Christopher Anderson (Cunningham) vaatii että kuvat on tuhottava ellei niitä pian saada myydyksi jonnekin. Arkiston työntekijät ovat taas sitä mieltä, että kokoelma pitäisi säilyttää kokonaisuutena. He yrittävät myydä kokoelmaa suurelle mainostoimistolle, joka kuitenkin perääntyy kuultuaan että valtaosa kuvista on mustavalkoisia. Arkiston työntekijät alkavat vakuutella Andersonille kokoelman merkitystä kertomalla hänelle tarinoita eri kuvien takana. Lopulta he löytävät kuvan Andersonin isoäidistä ja kertovat hänelle asioita, joita ei tiennyt suvustaan. Lopulta Anderson löytää amerikkalaisen kuvatoimiston, joka suostuu ostamaan koko kymmenen miljoonan valokuvan kokoelman.


title: Valokuvien vangit

text: Sarjassa näytetyt kuvat ovat peräisin Britannian suurimmasta kuva-arkistosta, Hulton-kokoelmasta, joka pohjautuu vuosina 1938–1957 ilmestyneen "Picture Post" -aikakauslehden kuva-aineistoon. Sarjan tarina ennakoi todellisuutta sikäli, että vuonna 2008 Hulton-kokoelman osti maailman suurin kuvatoimisto, yhdysvaltalainen Getty Images.


title: Carol Vadnais

text: Carol Marcel Vadnais (25. syyskuuta 1945 Montreal, Quebec – 31. elokuuta 2014 Laval, Quebec) oli kanadalainen jääkiekkoilija. Vadnais voitti urallaan kahdesti Stanley Cupin, valittiin kuusi kertaa un ja pelasi yli tuhat NHL:n runkosarjaottelua. Puolustajana pelannut Vadnais oli lopettaessaan viimeisiä pelaajia jotka olivat pelanneet Original Six aikakaudella (1942–1967).


title: Carol Vadnais

text: Vadnais pelasi aluksi hyökkääjän paikalla, mutta siirtyi viimeisenä juniorikautenaan puolustajaksi. Juniorina Vadnais pelasi kotikaupunkinsa Montrealin seuroissa. Kaudella 1963–1964 Vadnais teki Montreal N. D. G. Monarchsin riveissä 88 tehopistettä 44 pelaamassaan ottelussa. Seuraavat kaksi kautta Vadnais pelasi Ontario Hockey Associationin junioriliigan Montreal Junior Canadiensissa. Kahden kauden aikana Vadnais pelasi 104 ottelua, joissa syntyi 48 tehopistettä.


title: Carol Vadnais

text: Syksyllä 1966 Vadnais oli mukana Montreal Canadiensin leirillä ja sai leirin päätteeksi paikan joukkueen NHL-kokoonpanosta.


title: Carol Vadnais

text: oli Vadnaisin ensimmäinen kausi NHL:ssä, ja hän pelasi juuri Canadiensin riveissä. Ensimmäisen NHL-ottelunsa Vadnais pelasi 26. helmikuuta 1967 Chicago Black Hawksia vastaan Chicago Stadiumilla. Hän pelasi kauden aikana lopulta yksitoista NHL-ottelua Suurin osa kaudesta kului Canadiensin farmijoukkueen, Houston Apollosin, riveissä Central Hockey Leaguessa. Canadiensin riveissä Vadnais pääsi pelaamaan myös yhden pudotuspeliottelun.


title: Carol Vadnais

text: Kaudella Vadnais pelasi jo 31 NHL-ottelua ja teki myös uransa avausmaalin. Suurin osa kaudesta kului kuitenkin taas Houstonissa, missä Vadnais pelasi 36 ottelua ja teki 26 tehopistettä. Vadnais sai jälleen pelata yhden pudotuspeliottelun. Canadiens voitti Stanley Cupin, joten myös Vadnais merkittiin historiankirjoihin Cupin voittaneena pelaajana.


title: Carol Vadnais

text: Vuoden 1968 Intraleague Draftissa 12. kesäkuuta 1968 toista kautta NHL:ssä pelannut Oakland Seals nappasi Vadnaisin joukkueeseen. Vadnaisin tultua joukkueeseen Oakland nousi divisioonan jumbopaikalta divisioonan toiseksi. Vadnais teki joukkueen puolustajista eniten maaleja ja pisteitä, mutta otti myös koko joukkueesta eniten jäähyjä. Vadnaisin tehotilasto oli myös surkea -18, sillä ainoastaan Bert Marshallin teholukema -24 oli huonompi. Vadnais valittiin myös kauden tähdistöotteluun.


title: Carol Vadnais

text: Vadnais uusi kaudella maali- ja piste-ennätyksensä, kun hän teki 76 ottelussa 24 maalia ja antoi 20 maalisyöttöä. Maaliennätys pysyi voimassa koko Vadnaisin uran. Vadnais voitti joukkueensa maalipörssin ja oli kolmas pistepörssissä. Teholukema oli kuitenkin jälleen pahasti miinuksella, nyt lukema oli -24. Hän voitti ylivoimaisesti joukkueen sisäisen jäähypörssin, kun hän kärsi 212 rangaistusminuuttia. Kyseessä oli Vadnaisin yhden kauden ennätys. Koko liigan jäähypörssin voitti Chicago Blackhawksin puolustaja Keith Magnuson, joka keräsi vain yhden minuutin enemmän rangaistuksia. Vadnais valittiin jälleen tähdistöotteluun.


title: Carol Vadnais

text: Kaudeksi joukkueen nimi muuttui muotoon California Golden Seals. Vadnais pelasi ainoastaan 42 ottelua koko kaudella: hän ei enää urallaan pelannut niin vähän yhdellä kaudella. Vadnais oli silti joukkueen toiseksi tehokkain puolustaja, kun 36 ottelua enemmän pelannut Ron Stackhouse onnistui tekemään kuusi pistettä enemmän.


title: Carol Vadnais

text: Vadnaisin viimeiseksi kaudeksi Oaklandissa jäi kausi . Vadnais pelasi Golden Sealsissa 52 ottelua, kunnes 23. huhtikuuta 1972 Golden Seals vaihtoi Vadnaisin Boston Bruinsiin. Vadnaisin kanssa Bostoniin matkusti Don O’Donoghue ja Golden Seals sai vaihdossa Reggie Leachin, Rick Smithin sekä Bob Stewartin. Vadnaisin perässä oli myös Montreal, joka osallistui tarjouskilpailuun saadakseen hänet takaisin kotikaupunkiinsa. Vadnais oli siirrostaan huolimatta kauden jälkeen joukkueen sisäisen puolustajien maalipörssin voittaja, ja pistepörssissä edelle oli ainoastaan Dick Redmond.


title: Carol Vadnais

text: Vadnais ehti pelata ensimmäisellä Boston-kaudellaan 16 ottelua seurassa. Bostonissa pelaamiensa otteluiden tehotilasto oli kuitenkin +2. Pudotuspeleissä Vadnais pelasi kaikki Bruinsin ottelut ja keräsi 15 ottelussa tehot 0+2. Puolustaja Bobby Orr keräsi yhtä monessa ottelussa tehot 5+19. Vadnais pelasi myös tähdistöottelussa.


title: Carol Vadnais

text: Vadnaisin ensimmäinen kokonainen kausi Bostonissa oli kausi , joka toi Vadnaisille 78 ottelussa 31 pistettä. Orr teki kaudella 101 pistettä, mutta Vadnais oli toiseksi tehokkain puolustaja. Vadnaisin tehotilasto näytti +21, ja hän voitti sisäisen jäähypörssin. Kaudella Vadnais oli jälleen Orrin jälkeen tehokkain puolustaja ja voitti sisäisen jäähypörssin. Pudotuspeleissä Vadnais teki 13 tehopistettä, mikä jäi hänen uransa ennätykseksi. Vadnais teki uuden piste-ennätyksensä ja myös teholukema +35 oli ennätyksellinen. Bruins eteni Stanley Cup -finaaliin, mutta hävisi sen Philadelphia Flyersille.


title: Carol Vadnais

text: Vadnais aloitti kauden Bruinsissa. Hän ehti pelata kuitenkin vain 12 ottelua, kunnes 7. marraskuuta 1975 Vadnais oli mukana laajaa huomiota saaneessa kaupassa. Vadnais ja hyökkääjä Phil Esposito kaupattiin New York Rangersiin. Boston sai vaihtokaupassa Brad Parkin, Jean Ratellen ja Joe Zanussin. Park oli Rangersin kapteeni, tähtipuolustaja ja suosittu myös fanien keskuudessa. Vadnaisin omien sanojen mukaan hänen suosionsa riippuisi täysin joukkueen menestyksestä.


title: Carol Vadnais

text: Kaudella 1975–1976 Vadnais pelasi Rangersissa 64 ottelua, joissa hän teki 50 pistettä. Vadnaisin teholukema palasi negatiiviseksi ensimmäistä kertaa sitten kauden 1971–1972, jolloin hän pelasi Oaklandissa. Vadnais oli Rangersin tehokkain puolustaja ja jäähykuningas. Vadnais oli Rangersin tehokkain puolustaja myös kaudella . Lähimmäksi häntä päästivät Ron Greschner ja Mike McEwen. Greschner teki pisteen ja McEwen viisi pistettä vähemmän. Puolustajista ainoastaan McEwenin teholukema oli Vadnaisia huonompi.


title: Carol Vadnais

text: Kaudesta alkoi Rangersin viiden pudotuspelikevään mittainen putki. Vadnais menetti Rangersin tehokkaimman puolustajan paikan Greschnerille ja Vadnaisin tehotilaston lukema -25 oli koko joukkueen huonoin. Pudotuspeleissä Rangersin tie katkesi ensimmäisellä kierroksella tappioon Buffalo Sabresille. Vadnais pelasi tähdistöottelussa viimeistä kertaa urallaan.


title: Carol Vadnais

text: Kausilla ja Vadnais teki ainoastaan 23 pistettä. Kyseessä olivat pisteiden valoissa huonoimmat kaudet sitten kauden , jolloin hän pelasi Montrealissa vain 31 ottelua. Pudotuspeleissäkään Vadnais ei tehnyt edelliskauden pisteitä: vuoden 1980 pudotuspeleissä hän teki kolme ja vuoden 1981 pudotuspeleissä neljä pistettä. Vuoden 1980 pudotuspeleissä Rangers toisella kierroksella Philadelphiaa vastaan ja vuonna 1981 kolmannella kierroksella tulevaa mestaria New York Islandersia vastaan.


title: Carol Vadnais

text: Vadnais pelasi uransa tuhannen ottelun vuonna 1981, ollen 44. pelaaja joka ylsi kyseiseen saavutukseen.


title: Carol Vadnais

text: Viimeisellä Rangers-kaudellaan, , Vadnais onnistui tekemään ainoastaan 11 pistettä ja kymmenessä pudotuspeliottelussa vain yhden maalin. Pudotuspelit päättyivät Rangersin osalta tappioon toisella kierroksella Islandersia vastaan. Kyseessä oli Vadnaisin viimeiset NHL-pudotuspelit. Varsinkin kauden alussa Vadnais sai vähän peliaikaa: päävalmentaja Herb Brooks ei ollut tyytyväinen Vadnaisin kuntoon (Vadnaisin rasvaprosentti oli joukkueen isoin) eikä siihen, että hänellä oli tapana otteluiden jälkeen polttaa iso sikari. Kauden kahdeksasta ensimmäisestä pelistä Vadnais pelasi vain kaksi.


title: Carol Vadnais

text: Rangers laittoi Vadnaisin waiwers-listalle ennen kauden alkua.


title: Carol Vadnais

text: 4. lokakuuta 1982 New Jersey Devils poimi Vadnaisin waiwers-listalta. Vadnais ei kuitenkaan sopinut Devilsin pelityyliin: 51 ottelussa Vadnais teki vain yhdeksän tehopistettä ja hänen tehotilastonsa oli -32, mikä oli hänen uransa surkein lukema. Vadnais päätti kauden jälkeen pelaajauransa. Hän pelasi NHL:ssä 1 087 runkosarjaottelua tehoin 169+418=587 ja 106 pudotuspeliottelua tehoin 10+40=50.


title: Carol Vadnais

text: Lopettaessaan Vadnais kuului viimeisimpiin NHL-pelaajiin, jotka olivat pelanneet vielä Original Six -aikakaudella. Uransa päättivät vuonna 1983 myös Winnipeg Jetsissä pelannut Serge Savard ja Bruinssissa pelannut Wayne Cashman. He olivat kolme viimeistä Original Six aikakaudella pelannutta pelaajaa.


title: Carol Vadnais

text: Vadnais aloitti valmentajan työt heti peliuransa päätyttyä. Hän toimi Rangersin apulaisvalmentajana ja . Tämän jälkeen hän siirtyi Ligue de hockey junior majeur du Québec -liigan Verdun Jr. Canadiensin päävalmentajaksi. Verdunia hän valmensi myös kaksi kautta, ja hän päätti valmentajauransa vuonna 1987. Myöhemmin hän toimi myös seuran General Managerina ja loppuvuosinaan kiinteistönvälittäjänä Montrealin esikaupungissa Lavalissa.


title: Carol Vadnais

text: Vadnais edusti kymmenen ottelun verran Kanadan jääkiekkomaajoukkuetta, kun hän pelasi vuoden 1977 maailmanmestaruuskilpailuissa. Kymmessä ottelussa Vadnais teki neljä tehopistettä. Vadnais oli nimetty myös vuoden 1976 Kanada-cup turnaukseen, mutta hän ei pelannut peliäkään.


title: Carol Vadnais

text: Vadnais oli niin sanottu hyökkäävä puolustaja. Häntä kehuttiin nopeaksi luistelijaksi sekä hyväksi kiekonkäsittelijäksi. Vadnaisin pelintekotaitoja on myös kehuttu, silloin kuin hän rohkeasti lähti mukaan hyökkäyksiin.


title: Carol Vadnais

text: Vadnaisin vaimo Raymonde kuoli syöpään vuonna 2004. Heillä oli yksi tytär, Michele. Michele ehti synnyttää Vadnaisille kaksi lastenlasta. Carol Vadnais kuoli 1. elokuuta 2014. Vadnaisin entinen joukkuekaveri ja pitkäaikainen ystävä Serge Savard kertoi Vadnaisin kuolleen syöpään.


title: Carol Vadnais

text: Vuonna 2009 Vadnais kertoi, ettei ole koskaan ottanut pois vuonna 1968 Montrealin kanssa saamaansa Stanley Cup -sormusta. Sen sijaan Bostonin kanssa saatua sormusta hän ei pitänyt lainkaan, koska se on liian iso.


title: Carol Vadnais

text: Kauden aikana Vadnais pidätettiin kahdesti Philadelphiassa. Ensimmäinen tapaus sattui joulukuussa 1972 kesken ottelun, kun Vadnais joutui kahnaukseen katsojan kanssa. Vadnaisin istuessa jäähypenkillä katsoja nojasi pleksin yli huutaakseen Vadnaisille. Vadnais huitaisi mailallaan katsojaa pois, mutta katsoja tarttuikin mailaan. Vadnais repäisi mailansa vapaaksi ja löi katsojaa. Vadnais oli ottelun jälkeen puolitoista tuntia kuulusteltavana, mutta häntä vastaan ei nostettu syytettä. Helmikuussa 1973 Poliisi pidätti Vadnaisin epäilleen häntä pankkiryöstöstä. Pidätyksen taustalla oli kuitenkin sekaannus, joten Vadnais päästettiin vapaaksi.


title: Carol Vadnais

text: Toimiessaan Verdun Jr. Canadiensin General Managerina Vadnais ajautui tappeluun vastustajajoukkueen pelaajascoutin kanssa. Vadnais tarrasi miehen olkapäihin, heilutti häntä ja lopulta löi hänet maahan.


title: Mehmet Aktuğ

text: Mehmet Aktuğ (30. toukokuuta 1959 Istanbul – 30. marraskuuta 2009 Essen) oli turkkilainen säveltäjä.


title: Mehmet Aktuğ

text: Aktuğ opiskeli vuodesta 1970 viulunsoittoa Dokuz Eylül -yliopiston valtionkonservatoriossa, jossa hän sitten vuosina 1976–80 sai sävellysopetusta Muammer Sunilta. Hän täydensi sävellysopintojaan Günther Beckerin johdolla Düsseldorfissa, Saksassa vuosina 1980–87. Hän itse opetti musiikin teoriaa ja solmisaatiota Dokuz Eylül -yliopiston valtionkonservatoriossa vuodesta 1987 lähtien. Aktuğ edusti neljään otteeseen Turkkia UNESCO:n Kansainvälisessä säveltäjärostrumissa (1989-91, 2003). Hänen teoksiaan on esitetty Turkin ja Saksan lisäksi myös Kuubassa, Ecuadorissa, Ranskassa ja Yhdysvalloissa.


title: Metamorphosis – Live 1977–1995

text: Metamorphosis – Live 1977–1995 on vuonna 1995 ilmestynyt Piirpauke-yhtyeen neljäs livealbumi. Se koostuu materiaalista, jota yhtyeen johtohahmo Sakari Kukko on kasettinauhurilla ja DAT:lla tallentanut Piirpauken konserteista eri puolilta Eurooppaa vuosien 1977 ja 1995 välillä. Albumi julkaistiin yhtyeen 20-vuotisjuhlan kunniaksi.


title: Metamorphosis – Live 1977–1995

text: Levyn kappaleista "Swedish Reggae" on aikaisemmin julkaistu 1981 ilmestyneellä konserttitaltioinnilla "Live in der Balver Höhle". Vuoden 1978 livealbumi "Piirpauke Live" puolestaan sisältää samoista Rauman ja Tukholman konserteista äänitettyä materiaalia kuin Metamorphosis.


title: Anti Tour

text: Anti Tour on australialaisen laulaja Kylie Minoguen kahdestoista konserttikiertue. Se oli osa "K25"-projektia. Kiertueella esitettiin vain B-puolia, demoja ja harvinaisia kappaleita.


title: Ljudski vrt

text: Ljudski vrt on jalkapallostadion, joka sijaitsee Mariborin kaupungissa Sloveniassa. Stadion avattiin käyttöön 12. heinäkuuta 1952, mutta sitä on kunnostettu ja laajennettu useaan otteseen vuosien varrella. Sen nykyinen yleisökapasiteetti on 12 994.


title: Ljudski vrt

text: Stadion toimii jalkapalloseura NK Mariborin kotikenttänä. Myös Slovenian jalkapallomaajoukkue pelaa stadionilla maaotteluita.


title: Derlis González

text: Derlis Alberto González Galeano (s. 23. maaliskuuta 1994 Mariano Roque Alonso, Paraguay) on paraguaylainen jalkapalloilija. Hän edustaa sveitsiläistä Baselia ja on pelipaikaltaan joko hyökkääjä tai laitalinkki.


title: Derlis González

text: 20. toukokuuta 2014 González solmi viisivuotisen sopimuksen sveitsiläisseura Baselin kanssa. Hän pelasi ensimmäisen pääsarjaottelunsa joukkueessa 19. heinäkuuta 2014 vieraskentällä Aarauta vastaan. 31. elokuuta 2014 hän onnistui tekemään ensimmäisen maalinsa joukkueessa ottelussa Young Boysia vastaan.


title: Derlis González

text: 16. syyskuuta 2014 pelatulla Mestarien liigan lohkovaiheen avauskierroksella Basel kohtasi vieraskentällä espanjalaisen Real Madridin. Ottelu päättyi espanjalaisten 5–1-voittoon ja González viimeisteli joukkueensa ainoan maalin.


title: Derlis González

text: Ensiesiintymisensä Paraguayn maajoukkueessa González teki 26. maaliskuuta 2014 pelatussa ystävyysottelussa Costa Ricaa vastaan.


title: Zsigmond Szathmáry

text: Zsigmond Szathmáry (s. 1939 Hódmezővásárhely) on unkarilainen säveltäjä, urkuri ja pianisti. Hänellä on vakituinen asumus myös Saksassa.


title: Zsigmond Szathmáry

text: Szathmáry opiskeli sävellystä Ferenc Szabón ja urkujensoittoa Ferenc Gergelyn johdolla Budapestin Franz Lisztin musiikkiakatemiassa vuosina 1958–63. Tämän jälkeen hän siirtyi opiskelemaan ulkomaille; Wienissä hän sai opetusta Alois Forerilta ja Frankfurt am Mainissa Helmut Walchalta. Hän osallistui myös Kölnin uuden musiikin kursseille, joilla häntä opettivat Christoph Caskel, Henri Pousseur ja Karlheinz Stockhausen, sekä Darmstadtin Ferienkurselle, jossa hän opiskeli György Ligetin johdolla vuosina 1964–67.


title: Zsigmond Szathmáry

text: Szathmáry on kuulunut Hampuriin Freie Akademie der Künsteen vuodesta 1973. Hän opetti 1970-luvulla Lyypekissä ja Hannoverissa; tämän jälkeen hän toimi Hochschule für Musik Freiburgin professorina Freiburg im Breisgaussa (1978–2004). Hän on käynyt luennoimassa eri Euroopan maiden lisäksi myös Japanissa, Etelä-Koreassa ja Yhdysvalloissa. Säännöllisesti hän on pitänyt luentoja Darmstadtin kursseilla ja Haarlemin urkurien kesäakatemiassa.


title: Zsigmond Szathmáry

text: Szathmáry on urkurina työskennellyt pääasiassa Hampurissa, mutta myös Bremenin katedraalissa. Hän on esiintynyt kiertueilla eri puolilla maailmaa ja kantaesittänyt teoksia muiden muassa sellaisilta säveltäjiltä kuin Péter Eötvösiltä, Vinko Globokarilta, Heinz Holligerilta ja Hans Ulrich Lehmannilta. Pianistina hän on tulkinnut muun muassa Helmut Lachenmannin tuotantoa.


title: Zsigmond Szathmáry

text: Szathmáryn omia sävellyksiä ovat kustantaneet ensisijaisesti Bärenreiter-Verlag ja Moeck Musikinstrumente + Verlag.


title: Historia of Piirpauke Vol. 1

text: Historia of Piirpauke Vol. 1 on vuonna 1977 ilmestynyt Piirpauke-yhtyeen livealbumi, jonka materiaali on äänitetty vuosina 1974 ja 1976. Omakustanteena julkaistusta levystä otettiin vain 200 kappaleen painos, jota yhtyeen jäsenet jakoivat joululahjana. Alkuperäinen vinyyliversio ei koskaan tullut myyntiin ja myös sen julkinen esittäminen oli tekijänoikeuslain nojalla kielletty. Piirpauken perustajajäseniin kuuluva Hasse Walli julkaisi levyn uudelleen remasteroituna CD-muodossa vuonna 2008. Levyn alkuperäiset kansitekstit on kirjoittanut Peter von Bagh.


title: Historia of Piirpauke Vol. 1

text: Viisi albumin kappaleista on nauhoitettu marraskuussa 1974 Helsingissä ja Turussa, jolloin yhtye toimi vielä nimellä Kukko−Walli -kvartetti. Kolme kappaletta on peräisin Tukholmasta syyskuulta 1976 ja yksi on äänitetty Helsingin Tavastia-klubilla saman vuoden heinäkuussa. Nauhoitukset on tehty tavallisella kasettinauhurilla. Mukana albumilla on muun muassa yhtyeen tunnetuin kappale "Konevitsan kirkonkellot", joka kuullaan Tukholman Bullerbyn-klubilla taltioituna. Piirpauken omien sävellysten lisäksi levyllä on kansansävelmiä sekä versiot Bob Dylanin ja brasilialaisen Edu Lobon kappeleista. Yksi kansansävelmistä on amerikkalaisen saksofonistin Pharoah Sandersin tunnetuksi tekemä "Ore-Se-Rere".


title: Otto Romanowski

text: Otto Romanowski (s. 16. lokakuuta 1952 Heinola) on suomalainen elektroniseen musiikkiin erikoistunut säveltäjä, joka toimii apulaisprofessorina Sibelius-akatemiassa. Häntä pidetään Erkki Kurenniemen ja Henrik Otto Donnerin ohella yhtenä suomalaisen elektronisen musiikin uranuurtajista. Romanowski on myös ollut mukana Dimensio-taiteilijaryhmässä ja levyttänyt Jarmo Sermilän kanssa nimellä Duo Dimensio.


title: Sinapinsiemen

text: Sinapinsiemen voi tarkoittaa seuraavia:


title: Otso Lähdeoja

text: Otso Lähdeoja on säveltäjä, kitaristi ja digitaalisen taiteen tutkija. Lähdeoja on väitellyt tohtoriksi Paris 8 -yliopistossa ja tehtaillut lukuisia crossover-taidehankkeita 2000-luvun alusta lähtien. Projekteihin lukeutuvat mm. erilaiset musiikilliset kokoonpanot, multimediateokset, musiikkirunous, installaatiotaide ja tanssiteosten säveltäminen. Lähdeoja on asunut ja työskennellyt Suomessa, Kanadassa, Belgiassa sekä Ranskassa, ja kiertänyt näiden lisäksi esiintymässä ympäri Eurooppaa, Pohjois-Amerikassa, Koreassa ja Intiassa. Vuonna 2014 Lähdeoja aloitti Suomen Akatemian tutkijan virassa Sibelius-Akatemiassa, julkaisi "Dendermonde"-ääniteoksen jatkokertomuksena uudenlaisessa, "phononovelaksi" ristityssä nettiformaatissa sekä kiertää debyyttialbumin "Imaginary Folklores" julkaisseen IF Trio -yhtyeensä kanssa kansainvälisiä keikkalavoja.


title: Flamant-luokka

text: Flamant-luokka on Ranskan laivaston kolmen tyypin OPV54 -aluksen muodostama ulkovartiolaivaluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan aina 200 merimailin säteellä.


title: Flamant-luokka

text: Alukset tilattiin elokuussa 1993 ja ne saatiin palvelukseen lokakuusta joulukuuhun 1997. Ne on sijoitettu Cherbourgiin.


title: Flamant-luokka

text: Niiden varustukseen kuuluu muun muassa kahdeksan kuutiometrin tankit saasteiden keräämiseen ja vesitykki palojen sammuttamiseksi. Alusten raikasvesitislaamo kykenee tuottamaan 15 tonnia juomavettä vuorokaudessa. Kullakin veneistä on 6,7 metrin Zodiac Hurricane -kumivene, jonka 200 hevosvoiman moottori yhdistettynä vesisuihkuvetolaitteeseen mahdollistaa 30 solmun nopeuden.


title: Kadmiumhydroksidi

text: Kadmiumhydroksidi (Cd(OH)) on epäorgaaninen kadmium- ja hydroksidi-ionien muodostama ioniyhdiste. Yhdistettä voidaan käyttää akuissa ja paristoissa sekä muiden kadmiumyhdisteiden valmistamiseen.


title: Kadmiumhydroksidi

text: Huoneenlämpötilassa kadmiumhydroksidi on valkoista kiteistä kiderakenteeltaan heksagonaalista kiinteää ainetta. Kiderakenteeltaan se muistuttaa kadmiumjodidin kiderakennetta. Yhdiste ei liukene veteen eikä laimeisiin emäsliuoksiin, mutta liukenee helposti happoihin. Väkevissä emäsliuoksissa kuten muodostuu liukoinen kompleksinen tetrahydroksokadmaatti-ioni ([Cd((OH)]). Kadmiumhydroksidi liukenee myös ammoniakki-, halogenidi- ja syanidiliuoksiin muodostaen komplekseja. Kuumennettaessa noin 200 °C:n lämpötilaan kadmiumhydroksidi hajoaa kadmiumoksidiksi.


title: Kadmiumhydroksidi

text: Kadmiumhydroksidia voidaan valmistaa saostamalla liukoisen kadmiumsuolan, kuten kadmiumnitraatin, vesiliuoksesta alkalimetallihydroksidin kuten natriumhydroksidin avulla. Valmistuksessa käytetään tyypillisesti kadmiumnitraattia, koska kadmiumhalogenideja käytettäessä halogenidi-ionit voivat muodostaa kompleksin kadmiumionien kanssa ja estää kadmiumhydroksidin saostumisen.


title: Kadmiumhydroksidi

text: Kadmiumhydroksidia käytetään pääasiassa anodina ladattavissa nikkeli-kadmium- ja hopea-kadmiumakuissa ja paristoissa. Yhdistettä voidaan käyttää myös aurinkokennoissa sekä kadmiumoksidin sijasta muiden kadmiumyhdisteiden valmistukseen.


title: Fatoma

text: Fatoma on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen tulva-alueen itäreunalla 22 kilometriä Moptista koilliseen. Kunnassa on 14 900 ja keskuskylässä 4 000 asukasta.


title: Fatoma

text: Fatoman kunnan pinta-ala on 56,69 neliökilometriä. Se rajoittuu etelässä ja lännessä Moptin piirin Socouran, pohjoisessa Kounarin ja Bassiroun sekä idässä Bandiagaran piirin Pignari Banan kuntiin.


title: Fatoma

text: Kunnan alue on pinnanmuodostukseltaan etupäässä tasankoa. Sen länsiosa kuuluu Nigerjoen tulva-alueeseen. Vesistöjä ovat Nigerin ajoittain kuivuva sivujoki Yamé sekä joukko tulvajärviä, joista tärkein on Thyn kylän länsipuolella sijaitseva Dowa. Luonnonvarainen kasvillisuus vaihtelee pensasarosta metsäsavanniin. Seutu kuuluu Sahelin vyöhykkeeseen.


title: Fatoma

text: Kuntaan kuuluu 24 kylää. Yli tuhannen asukkaan kyliä ovat Fatoman lisäksi Niacongo ja Thy. Asukkaat ovat etupäässä fulbeja, markoja, bozoja ja somonoja. Vallitseva uskonto on islam.


title: Fatoma

text: Fatoman ohi kulkee maantie RN16, minkä ansiosta sieltä on hyvät yhteydet muun muassa Sévaréen, Moptiin ja Konnaan. Monien kylien liikenneyhteydet ovat silti heikot.


title: Fatoma

text: Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra (yli 50 % tuotannosta), hirssi, riisi, lehmänpapu, maapähkinä ja vihannekset. Kotieläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan kalastusta, puunhankintaa, keräilyä, käsityöammatteja ja kaupankäyntiä. Fatoman viikoittaiset markkinat ovat yhdet alueen suurimmista. Teollisuutta tai matkailupalveluja kunnassa ei ole lainkaan.


title: Fatoma

text: Kunnassa toimii esikoulu, yhdeksän alakoulua, yläkoulu, kaksi koulutus- ja kehittämiskeskusta (CED), kuusi lukutaitokeskusta ja kolme koraanikoulua. Fatomassa on nuorten ammattiopetuslaitos Maison Familiale. Terveyspalveluihin kuuluvat Fatoman ja Niacongon terveyskeskukset ja neuvolat, joissa käydään myös naapurikunnista. Vesihuolto käsittää kaivoja, porakaivoja ja vesiposteja. Muita palveluja ovat Fatoman torialue karja-aitauksineen, Daladougoun puutori, joukko kauppoja, kuusi hirssimyllyä ja viljavarasto.


title: Bini

text: Bini eli edo on Nigeriassa Edon osavaltiossa puhuttu kieli, joka kuuluu nigeriläis-kongolaisten kielten edolaiseen haaraan. Sitä puhui vuonna 1999 äidinkielenään miljoona ihmistä. Binin läheisiin sukukieliin kuuluvat esan ja emai-iuleha-ora.


title: Uusikirkko-seura

text: Uusikirkko-seura r.y. on Salossa 1971 perustettu kotiseutuyhdistys. Yhdistyksen tarkoituksena on olla entisen Uudenkirkon kunnan alueella asuneiden ja heidän jälkeläistensä ja ystäviensä yhdyssiteenä, koota ja tallentaa Uudenkirkon historiaan liittyviä kulttuuriarvoja ja vaalia kotiseudun muistoja ja perinteitä sekä tehdä tunnetuksi Karjalaa ja karjalaisia koskevia kysymyksiä. Yhdistys kuuluu jäsenenä Karjalan Liittoon.


title: Uusikirkko-seura

text: Perustamistilaisuudessa oli mukana 35 luovutetun Karjalan Uudenkirkon kunnan syntyperäistä henkilöä.


title: Uusikirkko-seura

text: Tarkoituksensa toteuttamiseksi yhdistys järjestää esitelmä-, kokous-, valistus- ja sivistystilaisuuksia ja myös juhlia, iltamia ja muuta vastaavaa toimintaa sekä muita vastaavia tilaisuuksia


title: Uusikirkko-seura

text: Toimintansa tukemiseksi yhdistys voi harjoittaa kotiseudun kulttuuriin, perinteeseen ja muistoihin liittyvien painotuotteiden julkaisutoimintaa ja muistoesineiden myyntiä. Uusikirkko-seura oli Lappeenrannassa sijaitsevan Äiti Karjala -muistomerkin aloitteentekijänä.


title: Uusikirkko-seura

text: Ajatus luovutetun alueen hävitetyissä sankarihaudoissa lepäävien sankarien muistolle pystytettävästä muistomerkistä oli alun perin Uusikirkko-seuran entisen puheenjohtajan ja silloisen hallituksen jäsenen Armas Saustilan.


title: Uusikirkko-seura

text: Seuran puheenjohtaja Vilho Ranki lähti viemään hanketta eteenpäin ja esitti sitä Karjalan Liiton toteutettavaksi hankkeen vaativuuden johdosta. Karjalan Liiton hallituksen myönteisestä päätöksestä huolimatta hanketta ei lähdetty toteuttamaan johtuen kilpailevista toimista. Lappeenrannan kaupunki antoi hankkeelle ja Uusikirkko-seuralle kuitenkin positiivinen signaali, josta syystä kutsuttiin koolle Etelä-Karjalan luovutetun alueen pitäjäseurojen ja säätiöiden edustajat suunnittelemaan asiaa. Hanke eteni Uusikirkko-seuran ja muiden asiasta kiinnostuneiden seurojen voimin. Toimikunnan puheenjohtaja oli Lappeenrannan kaupunginjohtaja Jarmo Kölhi. Muistomerkkihankkeen suojelijoiksi lupautuivat puolustusministeri Elisabeth Rehn ja kenraali Lauri Sutela. Muistomerkin valmistajaksi valittiin espoolainen kuvanveistäjä Kauko Räsänen.


title: Uusikirkko-seura

text: Äiti Karjala -muistomerkin paljastustilaisuus pidettiin Lappeenrannassa 19. syyskuuta 1993. Monumentti muodostuu metrin korkuisesta jalustasta, jolla seisoo neljämetrinen Äiti Karjala -patsas, ja sitä kolmelta suunnalta ympäröivästä 70 metriä pitkästä graniittimuurista, johon on kaiverrettu luovutetun Etelä- ja Keski-Karjalan sankarihautausmaihin haudattujen tai kadonneina siunattujen 5 500 sankarivainajan nimet.


title: Vaalioikeuden menettäminen

text: Vaalioikeuden menettäminen oli aiemmin Suomessa seuraamus, jonka joutui kärsimään henkilö, joka kansanedustajien vaalissa osti tai myi ääniä tai sellaista yritti, äänesti useammassa paikassa tai väkivallalla tai uhkauksella häiritsi vaalivapautta. Syyllisyys tuli todistaa tuomioistuimessa, mutta tuomioistuin ei tällöin julistanut vaalioikeutta menetetyksi, vaan se seurasi suoraan lainsäädännöstä. Pisin mahdollinen vaalioikeutta vailla oleminen kesti lopullisen tuomion antamisesta kuudennen kalenterivuoden loppuun. Vuodesta 1991 lähtien vaalioikeutensa menettänyt henkilö oli vailla vaalioikeutta myös tasavallan presidentin vaalissa.


title: Vaalioikeuden menettäminen

text: Asiaa koskevat säännökset olivat erilaiset valtiollisissa ja kunnallisissa vaaleissa. Vuosina 1949–1976 voimassa ollut kunnallislaki (642/1948) sisälsi vastaavan säännöksen vaalioikeuden menettämisestä, mutta 1977–1995 voimassa ollut kunnallislaki (953/1976) ei sellaista sisältänyt. Vaalioikeuden menettämistä koskeva sääntely oli muutenkin epäjohdonmukaista. Jos henkilö syyllistyi tällaisiin vaalirikoksiin tasavallan presidentin vaalissa, siitä ei seurannut vaalioikeuden menettämistä missään vaaleissa. Vuonna 1995 voimaan tulleessa Suomen rikoslainsäädännön kokonaisuudistuksen toisessa vaiheessa poistettiin vaalirikosten rangaistavuutta koskevat erot eri vaalien välillä. Samassa yhteydessä poistettiin myös vaalioikeuden menettämistä koskevat säännökset kokonaan, sillä niillä ei koettu olevan käytännön merkitystä.


title: Vaalioikeuden menettäminen

text: Suomen evankelis-luterilaisessa kirkossa ja ortodoksisessa kirkkokunnassa on ollut käytössä vaalioikeuden menettämistä vastaava säännös nimeltään äänioikeuden menettäminen.


title: Caddo

text: Caddo on Pohjois-Amerikan caddo-intiaanikansan historiallisesti puhuma uhanalainen kieli, joka kuuluu caddolaisten kielten kielikuntaan. Valtaosa caddoista puhuu nykyisin äidinkielenään englantia, ja caddon kielen puhujia on jäljellä enää noin 25. Caddon puhujat asuvat Caddon piirikunnassa Yhdysvaltojen Oklahoman osavaltiossa.


title: Caddo

text: Caddon sukulaiskieliä ovat niin ikään uhanalaiset arakara, pawnee ja wichita.


title: Matti Hakala (arkkitehti)

text: Matti Olavi Hakala (25. huhtikuuta 1927 Rovaniemi – 19. lokakuuta 1989) oli espoolainen arkkitehti. Hän kirjoitti ylioppilaaksi Oulun yhteislyseosta 1946 ja valmistui arkkitehdiksi teknillisestä korkeakoulusta 1954. Hänen opintomatkansa suuntautuivat Italiaan, Ranskaan, Saksaan ja Tanskaan. Työuransa Hakala aloitti toimistoarkkitehtina arkkitehtitoimisto A. Hytönen–R. V. Luukkosella 1950–1953 ja jatkoi arkkitehtitoimisto Kaija ja Heikki Sirenillä 1954–1959. Oman toimiston Hakala perusti 1959, mutta aloitti yhteistyön kollegan kanssa 1960 arkkitehtitoimisto Matti Hakala ja Aarne Nuortilan osakkaana.


title: Matti Hakala (arkkitehti)

text: Matti Hakalan suunnittelemia rakennuksia ovat muun muassa


title: Prix Italia

text: Prix Italia on Italiassa järjestettävä kansainvälinen radio- ja televisioalan tapahtuma, jossa jaetaan samannimisiä palkintoja alalla menestyneille. Tapahtuman perusti Italian yleisradioyhtiö RAI vuonna 1948, ja se järjestetään viikon mittaisena syyskuussa, vuosittain eri Italian kaupungeissa.


title: Prix Italia

text: Prix Italia järjestettiin ensi kerran Caprin saarella vuonna 1948 tapahtumana, joka kokosi yhteen 14 julkisen yleisradioyhtiön edustajia. Tapahtuma keskittyi aluksi radioilmaisun kehittämiseen ja tunnetuksi tekemiseen. Vuodesta 1957 mukana on ollut myös televisiotoiminta ja vuodesta 2000 verkkoviestintä.


title: Prix Italia

text: Prix Italian organisaatiossa on nykyisin edustettuna 87 julkista ja yksityistä radio- ja tv-yhtiötä 46 maasta. Tapahtumaviikkoon kuuluu konsertteja, ohjelmanäytöksiä, paneelikeskusteluja, mestarikursseja ja muita tilaisuuksia sekä ammattilaisille että suurelle yleisölle.


title: Prix Italia

text:
Tapahtuman tavoitteita ovat:
Vuodesta 1997 Prix Italiassa on mukana myös katolisen viestintäjärjestö Signis (aiemmin Unda), jonka tuomaristo myöntää erikoispalkinnon erityistä humaanisuutta edustavalle televisio-ohjelmalle.


title: Prix Italia

text: Yleisradio on voittanut vuosien varrella useita Prix Italia -tunnustuksia. Vuonna 1983 draamapalkinnon voitti Rauta-ajan kolmas osa. Vuonna 2001 television kulttuuridokumenttien sarjan voitti John Websterin ohjaama "Valon ja varjon huoneet" ja radion musiikkiohjelmien sarjan Ylen Ykkösen musiikkiosaston tuottama ja Veli-Matti Puumalan säveltämä teos "Rajamailla". Vuonna 2002 palkittiin JP Siili tv-minisarjastaan "Juulian totuudet". Vuonna 2009 Yle Radio 1:n tuottama, Jyrki Kiiskisen kirjoittama ja Jovanka Trbojevicin säveltämä musiikkiohjelma "Creation Game" voitti parhaan sävellysteoksen Prix Italia -palkinnon. Vuonna 2010 Hannu Kariston tuottama "Rumpalin salaiset kansiot" voitti palkinnon radiodokumenttien sarjassa. Vuonna 2011 palkittiin Harri Huhtamäen Radioateljeelle tekemä radiodokumentti "Hänen täytyy olla erilainen – balladi Hallin Jannesta" ja musiikki- ja taidedokumenttien sarjassa Janne Kuusen Yleisradiolle ohjaama dokumenttielokuva "Boheemi elää", joka kertoo näyttelijä Matti Pellonpäästä. Vuonna 2013 Ylen radiodokumentti "Todellisia tarinoita: Krishnan morsian" palkittiin Italian tasavallan presidentin erikoispalkinnolla.


title: Caddolaiset kielet

text: Caddolaiset kielet on kielikunta, johon kuuluu viisi Pohjois-Amerikan alkuperäiskansojen puhumaa kieltä. Caddolaisista kielistä yksi on kuollut ja neljä muuta ovat erittäin uhanalaisia. Caddoa puhuu äidinkielenään alle 25 ihmistä ja arikaraa, pawneeta ja wichitaa alle kymmenen. Kitsain kielen viimeinen äidinkielinen puhuja kuoli vuonna 1940.


title: Sichuanin-yi

text: Sichuanin-yi eli pohjois-yi on tiibetiläis-burmalainen kieli, jota puhutaan Kiinassa Sichuanin provinssissa ja Yunnanin provinssin pohjoisosassa. Sitä puhui vuonna 2000 äidinkielenään kaksi miljoonaa ihmistä. Se on puhutuin Kiinan yi-kansan puhumista niin sanotuista yi-kielistä.


title: FS Albatros (P681)

text: Albatros (runkonumero P681) on Ranskan laivaston ulkovartiolaiva.


title: FS Albatros (P681)

text: Sen köli laskettiin 15. huhtikuuta 1966 ja alus laskettiin vesille vielä saman vuoden lopulla 12. joulukuuta nimellä "Névé". Alus otettiin palvelukseen 1967.


title: FS Albatros (P681)

text: Alus muutettiin 1983 partioalukseksi Toulonissa, jolloin sille asennettiin etukannelle 40 millimetrin tykki ja sille asennettiin valvontaelektroniikka. Alus kastettiin "Albatrosiksi" palvelukseen otettaessa 19. toukokuuta 1984. Sen moottori vaihdettiin heinäkuusta 1990 maaliskuuhun 1991 Lorientissa.


title: FS Albatros (P681)

text: Alus on sijoitettu Réunionille Ports-des-Galetsiin, missä sen tehtävänä on valvoa Ranskan etuja alueella. Valvottavaan alueeseen kuuluvat Kerguelen, Crozet, Saint Paul et Amsterdam.


title: Matkalla (täsmennyssivu)

text: Matkalla voi tarkoittaa ainakin seuraavia:


title: FIMKrypto

text: FIMKrypto (lyhenne FIMK) on kryptovaluutta NXT:n järjestelmään pohjautuva suomalainen vertaisvaluuttana toimiva kryptovaluutta. FIMK-järjestelmän kehitti ja sen toimintaa pyrkii edistämään voittoa tuottamaton yhdistys Krypto FIN ry. Sen hallitukseen kuuluivat vuoden 2014 lopussa Svante Lehtinen (toiminnanjohtaja) ja Lassi Nokelainen (sihteeri ja rahastonhoitaja).


title: FIMKrypto

text: FIMKrypton lopullinen kokonaismäärä on miljardi kappaletta.


title: FIMKrypto

text: FIMK-perustulo Krypto FIN ry maksaa kaikille yli 15-vuotiaille, tunnistautuneille suomalaisille FIMK-perustuloa. Perustulon maksaminen aloitettiin 1.12.2014. Kuukausittainen perustulo määräytyy tunnistautuneiden suomalaisten määrän perusteella sekä yhdistyksen käytettävissä olevien varojen mukaan. Perustulo on ensimmäisen 2 vuoden ajan pysynyt määrässä 1000 FIMK /kk. Perustulon saaminen vaatii FIMK-tilin luomista sekä tunnistautumista suomalaisella verkkopankkitunnisteella kryptovaluutan verkkosivuillaBitcoin


title: Koubaye

text: Koubaye on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen sisämaasuistossa 35 kilometriä Moptista lounaaseen. Kunnassa on 6 600 ja keskuskylässä 2 900 asukasta (vuonna 2009).


title: Koubaye

text: Koubayen kunta rajoittuu idässä Moptin piirin Socouran ja Soyen, etelässä Ouro Modin ja lännessä Sasalbén sekä pohjoisessa Ténenkoun piirin Togoro Kotian kuntiin.


title: Koubaye

text: Kunnan alue on pinnanmuodostukseltaan kumpuilevaa tulvatasankoa ja luonnonvaraiselta kasvillisuudeltaan lähinnä pensasaroa. Vesistöjä ovat Niger, sen haarajoki Sono sekä lukuisat tulvajärvet. Niiden rannoilla on tulvaniittyjä. Seutu kuuluu Sahelin vyöhykkeeseen.


title: Koubaye

text: Vuonna 1996 perustettu kunta oli aikaisemmin osa Ouro Modin arrondissementtiä. Nykyään siihen kuuluu kahdeksan kylää: Daka Bori, Diam Alla Bozo, Diam Alla Rimaibé, Kelloye, Koubaye, Lardé Bali, Singuino ja Yogonsiré. Asukkaat ovat fulbeja, rimaibeja, bozoja ja malinkeja. Yleisimmät kielet ovat bozo ja fulani.


title: Koubaye

text: Kunnan läpi kulkee Moptin ja Ténenkoun välinen tie, joka on liikennöintikelpoinen vain osan vuodesta. Tulva-aikaan tärkein liikenneväylä on Nigerjoki.


title: Koubaye

text: Asukkaiden pääelinkeinot ovat maanviljely, puolipaimentolaisuuteen perustuva karjanhoito ja etupäässä bozojen harjoittama kalastus. Tärkeimmät viljelykasvit ovat riisi (90 % tuotannosta), maissi ja lehmänpapu. Lisäksi harjoitetaan puunhankintaa, keräilyä, käsityöammatteja ja kaupankäyntiä.


title: Koubaye

text: Kunnassa toimii kolme alakoulua, kaksi koulutus- ja kehittämiskeskusta (CED) ja yksi lukutaitokeskus. Yogonsiréssa on vaatimaton terveyskeskus. Vesihuolto käsittää kaivoja ja porakaivoja sekä kaksi kastelukanavaa. Muita palveluja ovat Koubayen viisi kauppaa. Liikennevaikeuksien takia kunnassa ei ole toria.


title: Kounari

text: Kounari on maalaiskunta Moptin alueen Moptin piirissä Malissa. Sen keskuskylä Manaco sijaitsee Nigerjoen tulva-alueen itäreunalla 27 kilometriä Moptista koilliseen. Kunnassa on 15 500 ja keskuskylässä 2 000 asukasta (vuonna 2009).


title: Kounari

text: Kounarin kunnan pinta-ala on 600 neliökilometriä. Se rajoittuu etelässä Moptin piirin Fatoman ja Bassiroun, lännessä Socouran ja Dialloubén, pohjoisessa Borondougoun ja Konnan sekä idässä Bandiagaran piirin Lowol Guéoun ja Pignari Banan kuntiin.


title: Kounari

text: Alueeltaan hajanainen kunta on pinnanmuodostukseltaan lähinnä tasankoa. Sen läntisin osa kuuluu Nigerin tulva-alueeseen. Vesistöjä ovat Niger, sen ajoittain kuivuva sivujoki Yamé ja lukuisat tulvajärvet. Luonnonvarainen kasvillisuus vaihtelee heinäarosta metsäsavanniin. Lisäksi on hajanaisia galleriametsiä. Seutu kuuluu Sahelin vyöhykkeeseen.


title: Kounari

text: Kuntaan kuuluu 33 kylää. Yli tuhannen asukkaan kyliä ovat Manacon lisäksi Daka Womina ja Wandiaka. Asukkaat ovat fulbeja, rimaibeja, malinkeja, boboja ja bozoja. Yleisin kieli on fulani. Vallitseva uskonto on islam, mutta kunnassa asuu myös kristittyjä.


title: Kounari

text: Kunnan läpi kulkee Moptin ja Gaon välinen maantie RN16. Manacosta on tieyhteys Fatomaan, mutta monien kylien liikenneyhteydet ovat heikot.


title: Kounari

text: Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat durra (noin 50 % tuotannosta), hirssi (lähes 44 %), riisi, lehmänpapu, maapähkinä ja vihannekset. Kotieläimiä ovat naudat, lampaat, vuohet, aasit ja vähäisessä määrin hevoset. Bozojen vuotuinen kalansaalis on noin 60 tonnia tuoreena, kuivattuna tai savustettuna. Maitoa myydään Sévarén meijeriin ja kalaa Fatoman torille. Lisäksi harjoitetaan puunhankintaa, keräilyä, käsityöammatteja ja kaupankäyntiä. Tomborguelin ja Sambérén kylissä pidetään viikottaiset markkinat. Teollisuutta tai matkailupalveluja kunnassa ei ole lainkaan.


title: Kounari

text: Kunnassa toimii viisi alakoulua, yläkoulu, neljä koulutus- ja kehittämiskeskusta (CED) ja 17 lukutaitokeskusta. Terveyspalvelut sijaitsevat naapurikunnissa. Vesihuolto käsittää kaivoja, porakaivoja ja Manacon vesijohtoverkon vesiposteineen. Muita palveluja ovat joukko kauppoja, muutama hirssimylly ja riisinkuorintalaitos, neljä viljavarastoa, eläinten rokotuspaikka, kaksi torialuetta ja moottoripyörien korjauspaja.


title: Joulupukkisäätiö

text:
Joulupukkisäätiö (engl. Santa Claus Foundation) on suomalainen säätiö, jonka tehtävänä on säätiön säädekirjan mukaisesti edistää maailman lasten hyvinvointia sekä kehittää ja ylläpitää maailmanlaajuista mielikuvaa Suomesta oikeana joulumaana ja joulupukin kotimaana. Säätiö on perustettu vuonna 2000 ja se toimii Suomessa ja maailmalla yhdessä kumppaneiden ja avustusjärjestöjen kanssa. Joulupukkisäätiö lahjoittaa vuosittain hyväntekeväisyyteen Joulupukin Lahjan maailman lapsille. Säätiö myy Joulupukkiin
liittyviä lisenssioikeuksia.


title: Joulupukkisäätiö

text: Joulupukkisäätiön toimintaa tukee joukko yrityksiä ja yhteisöjä. Tavoitteena on yhteistyön keinoin saada suomalaisesta Joulupukista apua mukana olevien yritysten tuote- ja palvelumarkkinoinnille ja tätä kautta luoda edellytyksiä säädekirjan mukaiselle toiminnalle.


title: Joulupukkisäätiö

text: Hyvän tahdon merkki kertoo, että tuote on aito Santa Claus Finland -tuote.


title: Joulupukkisäätiö

text: Säätiöllä on tällä hetkellä kaksi virallista avustuskumppania, Suomen World Vision ja Pelastakaa lapset ry (Save the Children).


title: Joulupukkisäätiö

text: Joulupukkisäätiö on antanut kolme kertaa Joulupukin Lahjan "HUSin Lastenpsykiatriselle osastolle". Varat on käytetty lasten virkistystoimintaan.


title: Joulupukkisäätiö

text: Joulupukki matkusti syyskuussa 2013 tapaamaan ihmisiä Intian Sagariin, jonne Joulupukki vuonna 2012 lahjoitti kaksi vesipuhvelia. Samalla matkalla Joulupukki ilahdutti lapsia myös esikoulussa, jonka rakentamista hän on tukenut. Esikoulun yhteydessä toimii terveyskeskus. Vuonna 2014 Joulupukki tukee lasten hyvinvointia lahjoittamalla terveystarkastuksia sekä maataloustarvikkeita köyhimmille perheille.


title: Joulupukkisäätiö

text: Vuonna 2012 Joulupukin lahjan kansainvälinen osuus lahjoitettiin Suomen World Visionin kautta Aasolin-kylään Keski-Intiaan. Joulupukki on lahjoittanut Lahjaksi lehmä -kaupan kautta rakennustarpeita esikoulun rakentamiseen sekä lehmän, jonka myötä köyhä perhe Intiassa saa maitoa.


title: Joulupukkisäätiö

text:
Joulupukin ensimmäinen kansainvälinen lahja meni vuonna 2011 keräyksen muodossa Itä-Afrikan lapsille. Auta Joulupukkia oli Joulupukkisäätiön, Suomen World Visionin, Upcoden, MiniMoin ja Yleisradion yhdessä toteuttama joululahjakampanja, joka vie apua Itä-Afrikan lapsille. Kampanja on syntynyt YLEn Kansallisaarre -ohjelman tiimin tuotoksena.
World Vision on Auta Joulupukkia -kampanjan avun kerääjä ja perille viejä. Keräyksen tuotto meni Itä-Afrikkaan; puolet siitä kohdistettiin hätäapuna Afrikan sarven kriisialueelle ja toinen puoli Suomen World Visionin pitkäkestoisiin kehitysohjelmiin Keniassa ja Ugandassa. Keräystuottoja käytettiin mm. lasten koulutuksen, terveyden ja hyvinvoinnin edistämiseen sekä perheiden ja yhteisöjen vahvistamiseen. Hätäapuna jaetaan ensisijaisesti puhdasta vettä sekä kunnostetaan olemassa olevia lähteitä ja porakaivoja.


title: Joulupukkisäätiö

text:
Vuosina 2010 ja 2011 Joulupukin Lahjan yksi osuus on annettu TATU ry:lle liikenteessä vammautuneiden lasten hyväksi.
TATU ry on valtakunnallinen yhdistys ja se on perustettu vuonna 2001. TATU ry:n toiminnan keskeisenä lähtökohtana on tukea eri tavoin tapaturmaisesti vammautuneita ja pitkäaikaissairaita lapsia ja nuoria sekä heidän perheitään.


title: Joulupukkisäätiö

text:
Vuonna 2008 Joulupukin lahja jaettiin kolmeen osaan. Yksi osa meni vaikeaa epilepsiaa sairastavien lasten ja heidän perheidensä ilahduttaminen tarjoamalla näille mahdollisuus yhteiseen virkistymistapahtumaan.
Toinen osa vuoden 2007 ja 2008 Joulupukin Lahjoista meni Non Fighting Generationille.


title: Joulupukkisäätiö

text: Santa Claus World


title: Jääkiekon SM-liigakausi 2015–2016

text: Jääkiekon SM-liigakausi 2015–2016 oli jääkiekon SM-liigan 41. kausi. Suomen mestaruudesta pelasi viisitoista joukkuetta. Kausi alkoi 11. syyskuuta 2015 ja päättyi 26. huhtikuuta 2016. Puolustavana mestarina kauteen lähti kaksi peräkkäistä mestaruutta voittanut Oulun Kärpät.


title: Jääkiekon SM-liigakausi 2015–2016

text: Jääkiekon SM-liiga Oy ja Suomen jääkiekkoliitto sopivat joulukuussa 2013, että jatkossa Mestiksen mestari voi nousta pääsarjaan anomalla pääsarjalisenssiä liigakarsintojen sijaan. Tämän seurauksena Mestiksen kaudella 2013–2014 voittanut KooKoo nostettiin pääsarjaan kaudesta 2015–2016 alkaen.


title: Jääkiekon SM-liigakausi 2015–2016

text: Kaudella 2015–2016 mestaruuden voitti Tappara. Runkosarjan voitti HIFK ensimmäistä kertaa historiassaan. Sarjassa viimeiseksi jäänyt Espoo Blues meni kauden päätteeksi konkurssiin, minkä seurauksena seura menetti paikkansa SM-liigassa.


title: Jääkiekon SM-liigakausi 2015–2016

text: SM-liigassa pelattiin 60 ottelun runkosarja, jonka kuusi parasta joukkuetta selviytyvät suoraan puolivälieriin ja sijoille 7.–10. sijoittuneet joukkueet pelasivat pudotuspeliottelut puolivälieriin pääsystä. Sijoille 11.–15. sijoittuneiden joukkueiden kausi päättyi runkosarjaan. Näkyvin uudistus oli 15. seuran liittyminen sarjaan, kun KooKoo nousi Mestiksestä pääsarjaan.


title: Jääkiekon SM-liigakausi 2015–2016

text: Parittoman joukkuemäärän vuoksi valintakierros eli niin sanottu tammikuun tasaus poistui. Runkosarjassa joukkueet jaettiin viiteen kolmen seuran lohkoon. Lohkot muodostivat TPS, Lukko ja Ässät; HIFK, Blues ja HPK; Tappara, Ilves ja Sport; Kärpät, JYP ja KalPa sekä Pelicans, KooKoo ja SaiPa. Jokainen joukkue kohtasi kunkin lohkotoverinsa kuusi kertaa – kolmesti kotikentällä, kolmesti vieraskentällä. Muita seuroja vastaan joukkueet pelasivat neljä kertaa.


title: Jääkiekon SM-liigakausi 2015–2016

text: Merkittävä uudistus on myös se, että SM-liigaa pelattiin myös maaottelutapahtumien aikana. Siitä huolimatta kaikki liigapelaajat olivat koko kauden ajan miesten maajoukkueen käytettävissä. Liigaa ei pelattu Euro Hockey Tour -sarjan Suomen Karjala-turnauksen aikana, eikä muidenkaan EHT-turnausten aikana päivinä, jolloin Suomen maajoukkue pelasi.


title: Jääkiekon SM-liigakausi 2015–2016

text: SM-liigan jatkoaikasäännöt muuttuivat. Suurin muutos oli se, että runkosarjan ottelujen jatkoajat pelattiin kolmella kolmea vastaan, kun edellisinä kausina ne pelattiin neljällä neljää vastaan. Muita jatkoaikasääntömuutoksia olivat se, että joukkueet eivät vaihtaneet päätyjä jatkoajalle kolmannen erän jälkeen ja se, että jäätä ei enää puhdistettu jatkoajan ja voittomaalikilpailun välissä. Pudotuspelien jatkoerät pelattiin edelleen viidellä viittä vastaan.


title: Jääkiekon SM-liigakausi 2015–2016

text: Pudotuspelien 1. kierroksella pelasivat runkosarjan sijoille 7–10 sijoittuneet joukkueet. Nämä olivat TPS, KalPa, Pelicans ja Sport. Kierros pelattiin paras kolmesta systeemillä, eli kahdella voitolla joukkue eteni puolivälieriin.


title: Atlantinkongolaiset kielet

text: Atlantinkongolaiset kielet on kordofanilaisten ja mandelaisten kielten ohella yksi nigeriläis-kongolaisen kielikunnan alaryhmistä. Kieliryhmä käsittää yli 1400 kieltä, joita puhutaan pääasiassa Saharan eteläpuolisessa Afrikassa. Atlantinkongolaisten kielten suurin alaryhmä on voltankongolaiset kielet, joka sisältää muun muassa laajan bantukielten alaryhmän. Puhutuimpia atlantinkongolaisia kieliä ovat akan, fulani, igbo, joruba, njandža, ruanda, swahili, xhosa ja zulu.


title: Atlantinkongolaiset kielet

text: Nigeriläis-kongolaisten kielten tarkasta jaottelusta ei ole tutkijoiden keskuudessa yksimielisyyttä. Jotkut luokittelevat atlantinkongolaiset ja mandelaiset kielet yhteen haaraan erilleen kordofanilaisista kielistä, kun taas toiset käsittelevät mandelaisia kieliä erillään atlantinkongolaisista. "Glottolog"-tietokannassa atlantinkongolaisia kieliä ei käsitellä lainkaan nigeriläis-kongolaisten kielten alaryhmänä, vaan sen katsotaan muodostavan oman kielikuntansa.


title: Ismael (romaani)

text: Ismael on Daniel Quinnin filosofinen romaani vuodelta 1992.


title: Ismael (romaani)

text: Se käsittelee modernin sivilisaation mytologista ajattelua, sen vaikutusta etiikkaan, ja miten tämä liittyy ekologiseen kestävyyteen ja yhteiskunnalliseen romahdukseen maailman mittakaavassa. Romaani käyttää sokraattista dialogiaa purkaakseen käsitystä, että ihminen on biologisen evoluution huippu. Se arvelee, että ihmiskeskeisyys ja useat muut yleisesti hyväksytyt modernit ideat ovat kulttuurisia myyttejä ja, että globalisaatio johtaa katastrofaalisiin seurauksiin. Romaani sai 500000 dollarin Turner Tomorrow Fellowship Awardin vuonna 1991, vuotta ennen sen virallista julkaisemista.


title: Ouro Modi

text: Ouro Modi on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen varrella 63 kilometriä Moptista lounaaseen. Kunnassa on 3 300 ja keskuskylässä 1 000 asukasta.


title: Ouro Modi

text: Ouro Modin kunta rajoittuu pohjoisessa Moptin piirin Salsalbén ja Koubayen, idässä Soyen, etelässä Djennén piirin Kéwan ja lännessä Togué Morarin kuntiin.


title: Ouro Modi

text: Kunta sijaitsee Nigerin sisämaasuiston tulva-alueella. Pinnanmuodostukseltaan se on kumpuilevaa tasankoa. Vesistöjä ovat etelärajalla virtaavan Nigerin lisäksi sen sivuhaarat Sirki ja Sono sekä tulvajärvet kuten Déba, Nawré Samaye, Nawal Toumou, Moutéba ja Thiala. Luonnonvarainen kasvillisuus on kuivaa aroa. Seutu kuuluu Sahelin vyöhykkeeseen. Vuotuinen sademäärä on noin 200 millimetriä.


title: Ouro Modi

text: Kuntaan kuuluu neljä kylää: Daima, Digani, Makadje ja Ouro Modi. Jokaiseen niistä kuuluu myös Nigerin vasemalla rannalla sijaitseva pikkukylä. Asukkaat ovat fulbeja, rimaibeja ja bozoja.


title: Ouro Modi

text: Kunnan liikenneyhteydet ovat huonot. Tulva-aikaan ainoa väylä on Nigerjoki. Liikennevälineitä ovat hevoskärryt, veneet ja moottoripyörät.


title: Ouro Modi

text: Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (48 % tuotannosta), hirssi (43 %), maissi (8 %), lehmänpapu (1 %), okra ja vihannekset. Kotieläimiä ovat lampaat, vuohet, naudat ja aasit. Lisäksi harjoitetaan käsityöammatteja ja pienimuotoista kaupankäyntiä. Teollisuutta tai matkailupalveluja kunnassa ei ole lainkaan.


title: Ouro Modi

text: Kunnassa toimii kaksi alakoulua, yläkoulu ja kaksi lukutaitokeskusta. Ouro Modissa on hyvin vaatimaton terveyskeskus ja karjan rokotuspaikka. Vesihuolto käsittää kuusi kaivoa ja kaksi porakaivoa. Muita palveluja ovat kaksi kauppaa ja kaksi viljavarastoa.


title: The Daily Telegraph (Australia)

text: The Daily Telegraph on konservatiivinen tabloidi-sanomalehti, joka ilmestyy päivittäin Sydneyssä, Australiassa. "The Tele", jona se myös tunnetaan, perustettiin vuonna 1879. Se on 310,724 kpl:n levikillään Sydneyn luetuin sanomalehti. Sitä julkaisee News Corp.


title: Ouroubé Douddé

text: Ouroubé Douddé (myös "Ouroubé Doudé") on maalaiskunta Moptin alueen Moptin piirissä Malissa. Sen keskuskylä Sendégué sijaitsee Nigerjoen varrella 115 kilometriä Moptista pohjoiseen. Kunnassa on 12 200 ja keskuskylässä 4 800 asukasta (vuonna 2009).


title: Ouroubé Douddé

text: Ouroubé Douddén kunnan pinta-ala on 279 neliökilometriä. Se rajoittuu pohjoisessa ja idässä Moptin piirin Korombanan ja etelässä Konnan sekä lännessä Youwaroun piirin Déboyen kuntiin.


title: Ouroubé Douddé

text: Kunta sijaitsee Nigerin sisämaasuiston tulva-alueella. Se on pinnanmuodostukseltaan tulvatasankoa ja altaita. Niger ja sen sivuhaara Koli Koli muodostavat lukuisia järviä. Luonnonvarainen kasvillisuus on etupäässä heinäaroa, jossa kasvaa paikoitellen puita ja pensaita. Seutu kuuluu Sahelin vyöhykkeeseen.


title: Ouroubé Douddé

text: Kuntaan kuuluu yhdeksän kylää: Barkanelbi, Bokoré, Déra, Doye Marka, Doye Peulh, Samataka, Sendégué, Sirifiré ja Tonomina. Yli tuhannen asukkaan kyliä ovat Sendéguén ohella Tonomina ja Bokoré.


title: Ouroubé Douddé

text: Asukkaat ovat fulbeja, bozoja, somonoja, markoja, bambaroita ja songhaita. Vallitseva uskonto on islam.


title: Ouroubé Douddé

text: Kunnan liikenneyhteydet ovat heikot. Tärkein väylä on Déran kautta kulkeva Konnan ja Korientzén välinen tie. Yleisimpiä liikennevälineitä ovat hevoskärryt, veneet ja moottoripyörät.


title: Ouroubé Douddé

text: Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (51 % tuotannosta), riisi (42 %), lehmänpapu (5 %), durra (2 %), maapähkinä ja maissi. Kotieläimiä ovat naudat, lampaat, vuohet ja aasit sekä vähäisessä määrin hevoset ja kamelit. Kalaa myydään Moptiin, Sikassoon ja Koutialaan. Lisäksi harjoitetaan kaupankäyntiä ja jonkin verran käsityöammatteja. Sendéguéssa on tori ja Dérassa viikottaiset markkinat. Teollisuutta tai matkailupalveluja ei ole lainkaan.


title: Ouroubé Douddé

text: Kunnassa toimii kolme alakoulua, Sendéguén yläkoulu, koulutus- ja kehittämiskeskus (CED) sekä kolme koraanikoulua. Sendéguéssa on hyvätasoinen terveyskeskus ja karjan rokotuspaikka. Vesihuolto käsittää kaivoja, porakaivoja ja vesiposteja, jotka eivät riitä täyttämään puhtaan veden tarvetta. Muita palveluja ovat kaksi torialuetta, joukko kauppoja, hirssimylly, Sendéguén kalanviljelyosuuskunnan myymälä ja Déran ravintola.


title: Ouroubé Douddé

text: Sendéguén lähellä sijaitsevaa Mani-mania pidetään paikkana, jossa fulbet ja kunta-ryhmän maurit löivät Umar Tallin tukuloriarmeijan vuonna 1864. Toinen nähtävyys on yaaralin ja degalin kaltainen sendégué-juhla karjalaumojen paluun kunniaksi.


title: Duala

text: Duala on Kamerunin suurimman kaupungin Doualan ympäristössä puhuttu bantukieli. Sitä puhuu äidinkielenä noin ihmistä, mutta Doualassa asuvat muiden bantukielien puhujat käyttävät sitä paljon vieraana kielenä ja dualan kokonaispuhujamäärän arvioidaan olevan noin kaksi miljoonaa, kun ei-äidinkieliset puhujat lasketaan mukaan.


title: Kuin taivasta koskettaisi

text: Kuin taivasta koskettaisi on suomalaisen lehtori Jari Ekbergin kirjoittama huhtikuussa 2014 ilmestynyt jalkapalloaiheinen tietokirja. Kirja kertoo jalkapallon MM-kisojen historiasta vuosilta 1930-2010. Kirjassa on monen sivun teksti kustakin MM-turnauksesta ja lisäksi myös turnauskohtaiset tilastot. Kirjan on kustantanut Atena Kustannus. Kirja ilmestyi ennen kahdennettakymmenennettä MM-turnausta kesällä 2014 Brasiliassa.


title: Kuin taivasta koskettaisi

text: Teos valittiin Vuoden urheilukirjaksi 2014.


title: Luca Caioli

text: Luca Caioli (s. 1958, Milano) on italialainen urheilutoimittaja ja kirjailija. Nykyisin Caioli työskentelee "SKY Italia"-televisiokanavan ja "Il Corriere della Sera"-lehden kirjeenvaihtajana Espanjassa. Aiemmin hän on työskennellyt kotimaansa lisäksi muun muassa Britannian ITV:ssä ja ranskalaisen Euronews TV:n päätoimittajana. Kirjailijana Caioli on julkaissut monta suomeksikin käännettyä henkilökuvaa jalkapalloilijoista, kuten Lionel Messistä, Cristiano Ronaldosta, Zinedine Zidanesta, Ronaldinhosta ja Fernando Torresista.


title: Efik

text: Efik on Nigeriassa Cross Riverin ja Akwa Ibomin osavaltioissa puhuttu nigeriläis-kongolainen kieli. Kieltä puhuu äidinkielenä vain noin ihmistä, mutta sitä käytetään Cross Riverin osavaltion lingua francana ja sitä osaa vieraana kielenä noin kaksi miljoonaa ihmistä. Efik on läheistä sukua Akwa Ibomin pääkielelle ibibiolle.


title: Ibibio

text: Ibibio on Nigeriassa puhuttu nigeriläis-kongolainen kieli. Sitä puhuu äidinkielenä 1,5 miljoonaa ja vieraana kielenä 4,5 miljoonaa ihmistä. Kieltä käytetään Akwa Ibomin osavaltion lingua francana. Ibibio on läheistä sukua viereisen Cross Riverin osavaltion pääkielelle efikille.


title: Soi vienosti murheeni soitto (albumi)

text: Soi vienosti murheeni soitto on vuonna 1982 ilmestynyt Piirpauke-yhtyeen kokoelma-albumi, joka sisältää materiaalia yhtyeen kolmelta ensimmäiseltä albumilta "Piirpauke" (1975), "Piirpauke 2" (1976) ja "Yö Kyöpelinvuorella" (1980).


title: Global Servisi

text: Global Servisi on vuonna 1990 julkaistu Piirpauken kokoelma-albumi, joka sisältää materiaalia kaikilta yhtyeen vuosina 1975–1989 ilmestyneiltä studioalbumeilta, lukuun ottamatta vuoden 1986 "Villi Itä" -levyä.


title: Målsrydin kirkko

text: Målsrydin kirkko () on Ruotsissa Boråsin kunnassa sijaitseva kirkkorakennus. Kirkko on vihitty käyttöön 3. lokakuuta 1915. Rakennus edustaa uusgoottilaista tyyliä ja arkkitehtina toimi Lars Kellman. Kirkkoon mahtuu 150 ihmistä. Sinne on tehty perusteellinen remontti vuonna 1987. Silloin esimerkiksi palautettiin esille alkuperäiset maalaukset, jotka ovat katossa ja penkkien päädyissä. Kirkon nykyiset urut ovat vuodelta 1988.


title: Ikiliikkuja – Perpetuum Mobile

text: Ikiliikkuja – Perpetuum Mobile on vuonna 2004 ilmestynyt Piirpauken kolmas kokoelma-albumi, joka sisältää materiaalia kaikilta yhtyeen siihen mennessä julkaiselmalta 16 studioalbumilta.


title: Bignoniakasvit

text: Bignoniakasvit ("Bignoniaceae") on lahkoon "Lamiales" kuuluva kasviheimo. Siihen kuuluu noin 120 sukua ja 650-750 lajia, jotka ovat puita, pensaita tai köynnöksiä. Useilla lajeilla kukat ovat isoja ja kirkasvärisiä. Bignoniakasveja tavataan päiväntasaajan eteläpuolella tropiikissa ja subtropiikissa. Useat heimon lajit ovat tunnettuja koristekasveina, kuten trumpettiköynnökset ("Campsis"), trumpettipuut ("Catalpa"), makkarapuu ("Kigelia africana") ja aurinkosoihtupuu ("Tabebuia chrysotricha").


title: Bignoniakasvit

text: Bignoniakasvit ovat puuvartiskasveja, puita tai pensaita, joiden sekundaarinen aineenvaihdunta tuottaa iridoideja. Varsissa on korkkihuokosia (lentisellejä). Lehdet ovat tavallisesti vastakkaisia, kahteen kertaan lehdykkäisiä ja lehdykät tavallisesti ehytlaitaisia: Amerikan köynnöksillä ja liaaneilla on usein lehtimuutunnaisina syntyneitä kärhiä, muutoin lehdet ovat pääteparisia. Lehdissä ja varsinivelissä on usein mesirauhasia. Kukinto koostuu viuhkomaisista yksiköistä. Kukat ovat kookkaita ja vastakohtaisia, verhiössä on usein mesiäisiä ja heteenponsien teekat ovat päittäisiä tai nuolimaisia. Vanhan maailman lajeilla verhiö on usein suojuslehtimäinen. Sikiäimenkin pinnalla on usein mesirauhasia, ja sen kussakin lokerossa siemenaiheet ovat kahdessa ryhmässä. Luottiliuskat ovat leveitä ja sensitiivisiä. Hedelmän päällysketossa (epidermissä) on usein mesiäisiä; siivellisiä siemeniä on paljon, ja ne ovat suhteellisen isoja.


title: Bignoniakasvit

text: Bignoniakasvit ovat pääasiassa tropiikin kasveja, niitä on varsinkin Etelä-Amerikassa.


title: Bignoniakasvit

text: Bignoniakasvien 800 lajia ja 110 sukua jaetaan kahdeksaan tribukseen:Suvut:


title: Rångedalan kirkko

text: Rångedalan kirkko () on Ruotsissa Boråsin kunnassa sijaitseva rakennus. Rakennustyöt aloitettiin vuonna 1846 ja kirkko otettiin käyttöön vuonna 1848, vaikka maalaustyöt olivat vielä tekemättä eikä alttarikoristeita tai urkuja oltu vielä tuotu. Arkkitehtina toimi Petter Pettersson ja rakennus edustaa empiretyyliä. Viimeisimmässä, vuosina 1980-1981 tehdyssä remontissa maalattiin kirkon sisätilat alkuperäisellä vaaleanpunaisella värisävyllä ja ikkunanpielet valkoisella. Kirkkoon mahtuu 325 ihmistä.


title: Rångedalan kirkko

text: Saarnastuolin on tehnyt Rångedalasta kotoisin oleva Lars Hansson. Kivinen kastemalja on ilmeisesti ollut vanhassa kirkossa ja on tuotu nykyiseen kirkkoon noin vuoden 1906 tienoilla. 17-äänikertaiset urut on rakentanut Tostareds kyrkorgelfabrik vuonna 1970.


title: Ello (sosiaalinen media)

text: Ello on mainosvapaa verkostoitumispalvelu, jonka kehitti Paul Budnitz (Kidrobotin perustaja) ja joka julkaistiin maaliskuussa vuonna 2014.


title: Ello (sosiaalinen media)

text: Ellosta tuli suosittu syyskuun 2014 lopussa, kun monet erityisesti HLBT-yhteisössä jättivät Facebookin, koska se oli muuttanut henkilötietopolitiikkaa San Franciscon drag queenejä vastaan.


title: Trumpettiköynnökset

text: Trumpettiköynnökset ("Campsis") on bignoniakasvien heimoon kuuluva suku. Suvun lajit ovat rakenteeltaan rotevia ja puuvartisia köynnöksiä, jotka pudottavat lehtensä syksyllä maahan. Kasvi on noin 4 metriä pitkä. Kukkien värisävyjä ovat oranssin ja punaisen sävyt ja kukat ovat muodoltaan torvimaisia. Trumpettiköynnöksiä käytetään puutarhakasveina. Ne sietävät melko hyvin kuivuutta ja vaativat vähän ravinteita, mutta viihtyvät aurinkoisella seinustalla. Istutuksen jälkeen versot leikataan 15 cm pitkiksi. Sukuun kuuluvia lajeja ovat isotrumpettiköynnös ("C. grandiflora"), pikkutrumpettiköynnös ("C. radicans") ja tarhatrumpettiköynnös ("C." × "tagliabuana").


title: Marteria

text: Marten Laciny, tunnetaan paremmin taitelijanimillään Marteria ja Marsimoto; (s. 4. joulukuuta 1982 Rostock) on saksalainen elektro/rap-artisti. Marteria on julkaissut kolme albumia levy-yhtiönään Four Music. Tämä levy-yhtiö on ollut hänellä vuodesta 2008.


title: Marteria

text: Debyyttialbumi "Base Ventura" julkaistiin vuonna 2007. Toinen albumi "Zum Glück in die Zukunft" julkaistiin vuonna 2010 ja kolmas albumi "Zum Glück in die Zukunft II" vuonna 2014. Marterian vuonna 2010 yhdessä Yashan kanssa julkaisema single "Verstrahlt" valittiin EA Sportsin konsolipelin FIFA 12:n soundtrackille. Marteria pelasi itsekin nuorempana jalkapalloa. Oikean laitapuolustajan paikalla pelannut 188-senttinen Marteria edusti Hansa Rostockia ja pelasi Saksan alle 17-vuotiaiden maajoukkueessa.


title: Marteria

text: Hän on julkaissut yhdeksän singleä, joista ensimmäinen oli nimeltään "Zum König geboren", jolla hän osallistui myös vuoden 2009 Bundesvision laulukilpailuun.


title: Marteria

text: Laciny on onnistunut lyömään itsensä läpi myös toisella aliaksellaan, Marsimotolla. Toisin kuin omana itsenään esiintyvä Marteria, Marsimoto on naamion taakse piiloutunut supersankarimainen kannabikseen mieltynyt ja surrealistinen hahmo jonka ääni on muokattu tietokoneella kimeämmäksi. Marsimoton musiikki on myös paljon kokeilevampaa ja elektronisempaa ja mm. vaikutteet reggaesta, dubstepista ja housesta ovat yleisiä.


title: Faaraon vaimo

text: Faaraon vaimo (, tai "The Wife of the Pharaoh") on vuonna 1922 ensi-iltansa saanut Ernst Lubitschin ohjaama kuusinäytöksinen draama (mykkäelokuva). Elokuvan alkuperäinen versio on kadonnut ja siitä on tehty restauroitu versio.


title: Faaraon vaimo

text: Faarao Amenes vastaanottaa ilosanomaa: Etiopian Kuningas Samlak ehdottaa liittoa ja tarjoaa sen merkiksi tyttärensä Makedan kättä. Sotis, Faaraon rakennusmestari, kertoo faaraolle onnettomuudesta Aarrekammion rakkennustyömaalla ja anelee enemmän aikaa työnteolle - työntekijöiden vuoksi-, mutta Faarao ei välitä.


title: Faaraon vaimo

text: Prinsessa Makedan orjattaret valmistelevat häntä Faaraolle, kunnes hän huomaa ettei hänen kreikkalainen orjattarensa Theonis tee mitään. Orjien vartija jahtaa Theonisia rantaan, jossa Ramphis, Sotisin poika, huomaa hänet ja rakastuu. Ramphis pelastaa Theonisin ja vie tämän taloonsa. Kun Ramphis yrittää suudella kaunista Theonista, tämä leikkisästi karkaa ja juoksee Aarrekammion lähettyville, tietämättä että se on ankarasti kielletty kuolemantuomion uhalla. Ramphis jahtaa häntä, mutta vartijat sottavat hälytyksen torvilla ja ottavat heidät kiinni. Ramphis ja Amenes Viedään Faaraon eteen, joka oli juuri allekirjoittamassa sopimusta Samlakin kanssa.


title: Faaraon vaimo

text: Faarao määrää heidät molemmat teloitettavaksi aamunkoitteessa. Theonis heittäytyy Faaraon jalkoihin ja anelee tätä säästämään Ramphiksen, koska kaikki oli hänen syytään, jolloin Faarao lumoutuu Theoniksen kauneudesta ja lupaa säästää Ramphiksen, mikäli Theonis avioituu hänen kanssaa. Theonis kieltäytyy, mutta aamun koittaessa, nähdessään Ramphiksen sidottavan murskattavaksi, kivellä hän antaa periksi ja Faarao käskee säästää Ramphiksen. Käskynhaltija Menon tulee vapauttamaan Ramphiksen elinikäiseen orjatyöhön louhoksille ja kertoo Theoniksen kuolleen.


title: Faaraon vaimo

text: Kuningas Samlak kyllästyy sopimuksen viivästymiseen ja kysyy mitä Faarao tekee, mihin käskynhaltija Menon vastaa: "Hän hoitaa valtion asioita" - Samlak tunkeutuu Faaraon huoneisiin ja yllättää tämän olemassa Theoniksen kanssa. Samlak on loukattuja julistaa sodan Egyptille. Ramphis laukaisee kapinan louhoksilla auttessaan ruoskittavaa heikkoa ja vanhaa orjaa. Amenes päättää julistaa Theoniksesta kuningattaren.


title: Faaraon vaimo

text: Amenes valmistautuu johtamaan armeijansa sotaan, mutta ennen lähtöään vaatii kuningatar Theonista vannomaan valan, ettei hän ota uutta puolisoa, mikäli kuulee Faaraon kaatuneen taistelussa. Theonis kieltäytyy ja Faarao määrää hänet vangittavaksi Aarrekammioon. Sotis näyttää Faaraolle Aarrekammion salaisen sisäänkäynnin ja Faarao tiedustelee, kuinka moni tietää siitä, mihin Sotis sanoo: "Vain neljä silmää tietävät siitä - Sinun ja minun", mihin Faarao vastaa: "Se on kaksi silmää liikaa" ja käskee Sotisin sokaistavaksi. Ramphis löytää isänsä kotoaan ja vannoo tappavansa tämän sokaisijan.


title: Faaraon vaimo

text: Sodassa Samlak tekee yllätyshyökkäyksen tämän leiriin ja ampuu itse nuolen Faaraon selkään, jolloin tämä putoaa vaunustaan kesken paon. Faarao pyytää, ettei kuningas vahingoittaisi Theuonista.


title: Faaraon vaimo

text: Ramphis saa tietää mitä on tapahtunut ja menee Aarrekammioon aikeanaan tappaa Kuningatar, jonka uskoo olevan vastuussa isänsä sokaisemisesta, mutta nähdessään Kuningattaren olevan Theonis hän ei voi tappaa tätä.


title: Faaraon vaimo

text: Samlak saapuu kaupunkiin ja antaa kauhistuneiden kansalaisten päättää: luovuttaa kuningatar tai hän tuhoaa kaupungin - Kansalaiset murtautuvat Aarrekammioon. Kuningatar Theonis päättää antautua, mutta Ramphis kannustaa sotilaita ja Samlak ajetaan armeijoineen kaupungista.


title: Faaraon vaimo

text:
Theonis kuningattarena valitsee Ramphiksen uudeksi Faaraoksi. Amenes saapuu heikkona ja ylipappi kertoo hänelle hänen menettäneen valtaistuimensa, mutta Theoniksen olevan vielä hänen vaimonsa, sillä kukaan ei julkea haastaa jumalien lakia. Epätoivoisena Ramphis tarjoaa Amenesille valtaistuinta vastineeksi Theoniksesta, mihin Amenes suostuu. Ramphis ja Theonis jättävät palatsin ja väkijoukko kivittää heidät kuoliaaksi, huolimatta Amenesin yrityksestä estää kivitys. Faarao Amenes palaa valtaistuimelleen ja kaatuu kuolleena maahan.
Faaraon vaimo restauroitiin digitaalisesti vuosina 2003-2005 värjättyjen 35mm nitraattikopioiden, loppukohtauksen negatiivin ja 16mm filmille kopioitujen hylättyjen otosten avulla. Digitaalisesta restauroinnista vastasi AlphaOmega GmbH:n Thomas Bakels ja Münchenin elokuvamuseo muusta. Nitraattikopiot, joiden välitekstit olivat venäjäksi ja italiaksi, saatiin Saksan elokuva-arkistosta ja George Eastman -museosta. Negatiivi, jossa saksankieliset välitekstit, ja filmit olivat Münchenin elokuvamuseosta. Kuvamateriaali saatiin mm. British Film Institutesta, Saksan elokuvainstituutista ja Münchenin elokuvamuseosta.


title: Faaraon vaimo

text: Filmimateriaali skannattiin 2K-resoluutiolla. Kohtauksien järjestys saatiin käsikirjoituksen ja vanhojen ohjelmalehtien avulla, puuttuvat kohtaukset korvattiin stillkuvilla ja teksteillä ja välitekstit saatiin käsikirjoituksesta ja sensuurikortista. Lopullinen kuvankäsittely tehtiin vuosina 2010-2011. Alkuperäisestä 2976 metrin ensi-iltaversiosta puuttuu vielä 600 metriä.


title: Faaraon vaimo

text: Alkuperäisestä versiosta tehtiin muunnelmat Venäjälle, Italialle ja Yhdysvalloille. Venäläisessä versiossa Faarao kuvataan ankarana hirmuhallitsijana, kuntaas Italialainen versio korostaa Faaraon romanttista ja haavoittuvaa puolta, joka saa hänet rakkaudesta menettämään valtansa. Yhdysvaltalainen versio päättyy Ramphiksen valtaan nousuun ja hänen ja Theoniksen liittoon, elokuvassa on myös eri musiikki. Amenesin paluu ja kuolema istuimella on myös jätetty pois.


title: FS Francis Garnier (L9031)

text: Francis Garnier (runkonumero L9031) oli Ranskan laivaston 1975 palvelukseen otettu Champlain-luokan kuljetusalus ().


title: FS Francis Garnier (L9031)

text: Alus tilattiin Brestin laivastontelakalta. Sen köli laskettiin vuonna 1973 ja alus laskettiin vesille saman vuoden lopulla 17. marraskuuta. Alus otettiin palvelukseen kesäkuussa 1974.


title: FS Francis Garnier (L9031)

text: Alus poistettiin palveluksesta 22. helmikuuta 2011.


title: Kadonnut prinssi

text: Kadonnut prinssi on brittiläinen televisioelokuva tai kahdessa osassa esitetty minisarja, joka ensiesitettiin vuonna 2003. Kuningas Yrjö V:n ja kuningatar Maryn poissa julkisuudesta pidetystä kuopuksesta, nuorena kuolleesta prinssi Johnista (1905–1919) kertovan sarjan on käsikirjoittanut ja ohjannut Stephen Poliakoff.


title: Kadonnut prinssi

text: Prinssi John kärsii epileptisistä kohtauksista ja autismin kaltaisesta kehityshäiriöstä. Minisarja kuvaa kuningasperheen, etenkin kuningatar Maryn ja isonveljen prinssi Georgen suhdetta pikku Johniin keskellä poliittista myllerrystä ensimmäisen maailmansodan vuosina. Keskeisessä roolissa on myös Johnin lastenhoitaja Charlotte Bill.


title: Kadonnut prinssi

text: Kaksiosainen draamasarja sai Britanniassa paljon katsojia, julkaistiin VHS- ja DVD-tallenteina ja uusintaesitettiin tammikuussa 2004, tammikuussa 2006 ja marraskuussa 2009. Nykyisin sitä esittää satunnaisesti BBC:n kaapelikanava UK History.


title: Kadonnut prinssi

text: Miranda Richardson sai sarjasta Golden Globe -ehdokkuuden. Lisäksi Richadson ja Gina McKee olivat ehdokkaina parhaan naisroolin Bafta-palkinnon saajiksi. Sen lisäksi sarja oli ehdolla parhaasta leikkauksesta (Clare Douglas), musiikista (Adrian Johnston) ja kuvauksesta (Barry Ackroyd). Yhdysvaltojen ensiesityksen lokakuussa 2004 jälkeen sarja voitti parhaan minisarjan Emmy-palkinnon.


title: Kadonnut prinssi

text: Suomessa "Kadonnut prinssi" on esitetty Yle Teemalla 2005 ja 2011.


title: Nongkrem

text: Nongkrem (myös: Shad Nongkrem, Pomblang Nonkrem) on khasi-heimon tärkeimpiä kansantansseja Intian Meghalayan osavaltiosta. Tanssi tunnettiin alkujaan nimellä Pomblang, joka oli rituaali jota harjoitettiin entisessä Shillongin osavaltiossa.


title: Nongkrem

text: Khaseilla on tapana juhlistaa riisisadon kypsymistä ja puintiaikaa Nongkrem-rituaalilla, johon kuuluu useita tansseja ja lauluja. Sadonkorjuuseen liittyvällä rituaalilla ei ole kiinteää päivämäärää, mutta yleensä viisipäiväinen Ka Pomblang Nongkrem -festivaali järjestetään marraskuussa Koillis-Intiassa lähellä Shillongia sijaitsevassa Smitissä.


title: Nongkrem

text: Nongkrem -tanssi liittyy Pomblang-seremoniaan, jossa uhrataan mm. vuohia Khasi-heimon jumalille mm. U Blei Shillongille (Shillongin jumala) ja Ka Blei Synsharille (vaurauden ja oikeuden jumalatar).


title: Nongkrem

text:
Seremonian jälkeen alkaa tanssi joka koostuu useista erilaisista osioista. Tanssijat ovat juhlallisiin ja koristeellisiin asuihin pukeutuneita miehiä ja naisia.
Khasien toinen perinnetanssi on nimeltään Shad Sukmynsiem joka on perinteinen häätanssi.


title: Ystävät ja krokotiilit

text: Ystävät ja krokotiilit ("Friends and Crocodiles") on brittiläinen televisioelokuva vuodelta 2006. Sen on BBC:lle käsikirjoittanut ja ohjannut Stephen Poliakoff, ja sen pääosia näyttelevät Damian Lewis ja Jodhi May.


title: Ystävät ja krokotiilit

text: Elokuva ensiesitettiin BBC One -kanavalla tammikuussa 2006. Eräänlainen jatko-osa "Ystäville ja krokotiileille" oli kuukautta myöhemmin ensiesitetty "Gideonin naiset", joka käsitteli samoja teemoja saman kertojan (Sneathin roolia esittävän Robert Lindsayn) äänellä.


title: Ystävät ja krokotiilit

text: Tarina tutkii erään yritysjohtajan ja hänen sihteerinsä välisen suhteen kehittymistä vuosien ajan, kun heidän urakehityksensä kokee nousuja ja laskuja 1980–1990-luvun Britanniassa.


title: Ystävät ja krokotiilit

text: Paul (Lewis), idearikas nuori yrittäjä, on kuuluisa merkittäviä henkilöitä keräävistä juhlistaan, joiden erikoisuutena on hänen lemmikkikrokotiilinsä. Hän suostuttelee Lizzien (May) sihteerikseen tuomaan järjestystä hänen luovaan kaaokseensa. Paulin monissa juhlissa Lizzien maailma avartuu hänen tavatessaan tunnettuja taiteilijoita, historioitsijoita ja poliitikkoja.


title: Me at the zoo

text: "Me at the zoo" (suom. ”Minä eläintarhassa”) on internetsivusto YouTuben kaikkien aikojen ensimmäinen video. Sen latasi lauantaina 23. huhtikuuta 2005 kello 20.27 Jawed Karim, joka oli yksi koko sivuston perustajista, käyttäjänimellä ”jawed”. "The Observerin" ”huonolaatuiseksi” kuvaileman videon kuvasi Yakov Lapitsky San Diegon eläintarhassa. Videolla Karim on norsujen edessä selittämässä, miten kiinnostavia niiden ”todella, todella, todella pitkät kärsät ovat”. Koko video on 18 sekuntia pitkä.


title: Me at the zoo

text:
"Los Angeles Times" kuvaili vuonna 2010 videota näin: ”Ensimmäisenä YouTubeen ladattuna videona sillä oli keskeinen rooli muuttaa ihmisten median käyttöä, ja se auttoi 60 sekunnin videoiden kultakauden aloittamisessa.” Maaliskuussa 2014 video oli kerännyt yli 15 miljoonaa näyttökertaa ja yli 97 000 kommenttia. Vuonna 2013 Jawed Karim päivitti videon kuvausta protestoidakseen sitä, että häneltä vaaditaan Google+:n käyttäjätili. Elokuussa 2014 videota oltiin katsottu jo yli 16 miljoonaa kertaa, ja sillä oli hieman yli 102 000 kommenttia. Maaliskuussa 2015 videota oltiin katsottu yli 19 miljoonaa kertaa, ja kommentteja oli kertynyt hieman yli 131 000. Kesäkuussa 2016 videota oltiin katsottu noin 31 miljoonaa kertaa. Toukokuussa 2018 videolla oli 49,8 miljoonaa näyttökertaa sekä noin 516 tuhatta kommenttia.
Marraskuussa 2018 videolla oli 57 miljoonaa näyttökertaa ja noin 1,1 miljoonaa kommenttia.


title: Xu Yifan

text: Xu Yifan (s. 8. elokuuta 1988 Tianjin) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 207 syyskuussa 2012 ja nelinpelissä sijalla 56 syyskuussa 2014. Hän on voittanut urallaan yhden WTA-turnauksen nelinpelissä.


title: Xu Yifan

text: Vuonna 2007 Xu pääsi WTA-nelinpeliturnauksen loppuotteluun Pekingissä Han Xinyunin kanssa. He kuitenkin hävisivät loppuottelun. Syyskuussa 2013 Xu voitti WTA-nelinpeliturnauksen ensimmäistä kertaa urallaan voitettuaan Soulin turnauksen Chan Chin-wein kanssa. Lokakuussa hän voitti Misaki Doin kanssa WTA 125 -turnauksen Nanjingissa. Yhdysvaltain avoimissa 2014 Xu ja Zarina Diyas etenivät puolivälieriin, jossa hävisivät kolmossijoitetulle parille Cara Black ja Sania Mirza.


title: Gideonin naiset

text: Gideonin naiset ("Gideon's Daughter") on brittiläinen televisioelokuva vuodelta 2006. Sen käsikirjoitti ja ohjasi Stephen Poliakoff teemalliseksi jatko-osaksi kuukautta aiemmin ensiesitetylle tv-elokuvalleen "Ystävät ja krokotiilit". Ainoa yhteinen henkilöhahmo elokuvissa on molempien kertojana toimiva Sneath, jota esittää Richard Lindsay. Elokuvan pääosia näyttelevät Bill Nighy, Miranda Richardson ja Emily Blunt.


title: Gideonin naiset

text: "Gideonin naiset" tutkii rakastamisen, menettämisen, vanhemmuuden ja kuuluisuuden teemoja. Tarina sijoittuu 1990-luvun loppupuolelle Britannian työväenpuolueen uuden valtaannousun, prinsessa Dianan kuoleman ja Millennium Domen kiistellyn rakennushankkeen aikoihin. Gideon (Nighy) on menevä lontoolainen PR-mies, joka on jäänyt leskeksi ja vieraantunut tyttärestään Natashasta. Tytär (Blunt) inhoaa isäänsä, joka äidin eläessä oli tälle toistuvasti uskoton ja soitteli jopa tämän kuolinvuoteelta rakastajattarelleen. Ottaakseen etäisyyttä isäänsä Natasha suunnittelee ensin lähtevänsä vapaaehtoistyöhön Etelä-Amerikkaan tai opiskelemaan Edinburghin yliopistoon.


title: Gideonin naiset

text: Stella (Richardson) on perheenäiti, joka suree ensimmäisellä pyöräilymatkallaan auton yliajamana kuollutta poikaansa. Hän pelkää nukkumista ja on ottanut yötyön supermarketista. Hän tapaa Gideonin, ja he rakastuvat toisiinsa surun ja menetyksen tunteen yhdistäminä.


title: Gideonin naiset

text: Molemmat elokuvat saivat Britannian ensiesityksissään yli 10 miljoonaa katsojaa. Nighy ja Blunt olivat rooleistaan Golden Globe -ehdokkaina. Elokuva voitti Peabody-palkinnon huhtikuussa 2007.


title: Luiseño

text: Luiseño on uhanalainen uto-asteekkilainen kieli, jota puhuu äidinkielenään viisi ihmistä Yhdysvalloissa Kalifornian osavaltion eteläosassa. Kielen toinen murre juaneño on jo kuollut väestön siirryttyä käyttämään englantia.


title: Theodor Finnilä

text: Aksel Theodor Finnilä (14. marraskuuta 1868 Vaasa – 1. huhtikuuta 1920 Helsinki) oli suomalainen kapteeni, liikemies ja kielitieteen harrastaja.


title: Theodor Finnilä

text: Finnilän vanhemmat olivat tupakkatehtailija Karl Finnilä ja Edla Sofia Wefvar. Hän pääsi yksityisesti ylioppilaaksi 1889 Vaasan yksityislyseosta ja opiskeli oikeustiedettä Helsingin yliopistossa. Finnilä meni armeijan palvelukseen 1891 ja suoritti upseeritutkinnon kadettikoulussa 1895. Hän palveli upseerina suomalaisissa ja venäläisissä joukko-osastoissa ja muun muassa hän johti Helsingin yliopistossa vuosina 1898–1899 suomalaisille upseereille pidettyjä voimistelunopettajakursseja. Finnilä ylennettiin luutnantiksi 1900 ja myöhemmin kapteeniksi. Hän oli viimeksi komppanianpäällikkönä Suomen kaartissa aina kaartin lakkauttamiseen 1905 saakka ja hänet siirrettiin 1906 lakkautuspalkalle armeijasta.